title: HMS Wild Swan

text: Alus joutui 16. kesäkuuta 1942 kahdentoista Saksan ilmavoimien Junkers Ju 88 pommikoneen maaliksi, jolloin neljä lähelle osunutta pommia aiheuttivat suuren vuodon. Alus upposi ja "HMS Vansittart" pelasti 123 miestä sen miehistöstä, jotka laskettiin maihin Milford Havenissa.


title: Diva Zappa

text: Diva Thin Muffin Pigeen Zappa (s. 30. heinäkuuta 1979 Los Angeles, Kalifornia) on yhdysvaltalainen taiteilija, näyttelijä ja muusikko. Hän on muusikko Frank Zappan tytär, ja sisaruksistaan nuorin. Hänellä on kolme sisarusta, Dweezil Zappa, Ahmet Zappa ja Moon Zappa, joka on hänen sisaruksistaan vanhin.


title: HMS Witherington

text: HMS Witherington (viirinumero D76) oli Britannian Kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa.


title: HMS Witherington

text: Alus tilattiin J. Samuel White and Companyltä Cowesista Isle of Wightilta osana vuosien 1917-1918 laivasto-ohjelman 14. tilausta. Sen köli laskettiin 27. syyskuuta 1918 ja alus laskettiin vesille 16. tammikuuta 1919. Alus valmistui vielä saman vuoden lopulla 10. lokakuuta.


title: HMS Witherington

text: "HMS Witherington" liitettiin palvelukseen otettaessa Atlantin laivaston 3. hävittäjälaivueeseen, jonka mukana se siirtyi 1920-luvun alussa Välimeren laivastoon. Alus siirrettiin 1926 Kiinan asemalle, josta se siirrettiin 1930-luvulla reserviin uudempien alusten valmistuessa. Alus palautettiin palvelukseen 1939, jolloin sen miehistö koostui pääosin reserviläisistä.


title: HMS Witherington

text: Euroopan sotatoimien päätyttyä alus poistettiin palveluksesta ja se siirrettiin reserviin. Alus sijoitettiin Japanin antauduttua poistolistalle ja se myytiin 20. maaliskuuta 1947 Metal Industriesille. Alus oli tarkoitus hinata romutettavaksi Charlestowniin, mutta touvin katkettua 29. huhtikuuta 1947 se haaksirikkoutui.


title: HMS Wivern

text: HMS Wivern (viirinumerot D66 ja I66) oli Britannian Kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa.


title: HMS Wivern

text: Alus tilattiin huhtikuussa 1918 J. Samuel White and Companylta Cowesista Isle of Wightilta osana vuosien 1917-1918 laivasto-ohjelman 13. tilausta. Sen köli laskettiin 19. elokuuta ja alus laskettiin vesille 16. huhtikuuta 1919. Alus valmistui 23. joulukuuta.


title: HMS Wivern

text: Vastaanottotestit läpäistyään alus liitettiin Atlantin laivastoon 3. hävittäjälaivueeseen, joka myöhemmin siirrettiin Välimeren laivastoon. Alus siirrettiin reserviin ensimmäisen maailmansodan jälkeisten säästötoimien aikana.


title: HMS Wivern

text: Toisen maailmansodan uhatessa alus palautettiin 1939 palvelukseen ja se sijoitettiin 16. hävittäjälaivueeseen Portsmouthiin. Se siirrettiin syyskuussa 1939 saattuepalvelukseen läntisen reitin alaisuuteen. Alus suojasi 5. syyskuuta "HMS Vanessan", "HMS Vivaciousin" ja "HMS Wakefulin" kanssa Clydestä lähtenyttä saattuetta GC1 ja 9. syyskuuta saattuetta OB9 "HMS Winchelsean" ja "HMS Walkerin" kanssa. Lokakuussa alus siirrettiin suojaamaan saattueita Noren alaiseen 16. hävittäjälaivueeseen Harwichiin. "HMS Wivern" tarkasti 22. marraskuuta Harwichin edustan miinojen varalta sen jälkeen, kun "HMS Gipsy" oli tuhoutunut osuttuaan miinaan.


title: HMS Wivern

text: Alus määrättiin 10. toukokuuta 1940 "HMS Wild Swanin" kanssa operaatio XD:hen, jossa oli tarkoitus hävittää Hook of Hollandin varastot ja satamalaitteet. Seuraavana päivänä alukset lähtivät Hook of Hollandiin, jolloin "HMS Wivern" kuljetti Flushingiin vietävää osastoa. Alus avusti 13. toukokuuta operaatio Ordnancessa Hook of Hollandin evakuointia, missä se vaurioitui seuraavana päivänä. Alus siirrettiin telakalle korjattavaksi.


title: HMS Wivern

text: "HMS Wivern" palasi palvelukseen heinäkuussa liittyen laivueeseensa suojaamaan Pohjanmeren saattueita. Alus joutui 11. heinäkuuta lähellä Aldeburghin majakkaa ilmahyökkäykseen suojatessaan saattuetta FN19 kärsimättä vaurioita. Alus osallistui maihinnousun valvontapartioihin osastossa, jonka muut alukset olivat risteilijä "HMS Cardiff", hävittäjät "HMS Venomous", "HMS Verity" ja "HMS Wild Swan" sekä korvetit "HMS Puffin", "HMS Shearwater" ja "HMS Sheldrake".


title: HMS Wivern

text: Alus suojasi 7. syyskuuta operaatio Rivalissa "HMS Wild Swanin" kanssa risteilijöitä "HMS Aurora" ja "HMS Cardiff" partiomatkalla Alankomaiden rannikolle. Operaatiosta vapauduttuaan alus siirrettiin läntisen reitin alaisuuteen Liverpooliin perustettuun 5. saattajaryhmään "HMS Malcolmin", "HMS Veteranin" ja "HMS Wild Swanin" kanssa suojaamaan Atlantin saattueita.


title: HMS Wivern

text: "HMS Wivern" poistettiin palveluksesta heinäkuussa 1945 ja sen varastot tyhjennettiin. Alus makasi elokuusta alkaen ankkurissa Rosythissa. Se sijoitettiin poistolistalle ja alus myytiin 18. helmikuuta 1947 Metal Industriesille romutettavaksi. Aluksen hylky hinattiin romuttamolle Charlestowniin lähelle Rosythia lokakuussa 1948.


title: HMS Wolverine (D78)

text: HMS Wolverine (viirinumero D78) oli Britannian Kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa.


title: HMS Wolverine (D78)

text: Alus tilattiin huhtikuussa 1918 J. Samuel White and Companyltä Cowesista Isle of Wightilta osana vuosien 1917-1919 laivasto-ohjelman 14. tilausta. Sen köli laskettiin 8. lokakuuta 1918 ja alus laskettiin vesille 17. heinäkuuta 1919. Alus valmistui 27. helmikuuta 1920.


title: HMS Wolverine (D78)

text: Japanin antauduttua alus sijoitettiin poistolistalle ja se myytiin 28. tammikuuta 1946 West of Scotland Shipbreakersille. Alus saapui syyskuussa hinattuna Trooniin romutettavaksi.


title: HMS Worcester (D96)

text: HMS Worcester (viirinumero D96) oli Britannian Kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa.


title: HMS Worcester (D96)

text: Alus tilattiin huhtikuussa 1918 J. Samuel White and Companyltä Cowesista Isle of Wightilta osana vuosien 1918-1919 laivasto-ohjelman 13. tilausta. Sen köli laskettiin 20. joulukuuta 1918 ja alus laskettiin vesille 24. lokakuuta 1919. Alus siirrettiin vesillelaskun jälkeen Portsmouthin telakalle, jossa se valmistui 20. syyskuuta 1922.


title: HMS Worcester (D96)

text: "HMS Worcester" palveli palvelukseen oton jälkeen Atlantin ja Välimeren laivastoissa, kunnes se siirrettiin Portsmouthissa reserviin 1930-luvun alussa.


title: HMS Worcester (D96)

text: Toisen maailmansodan uhan kasvaessa syksyllä 1939 alus päätettiin palauttaa palvelukseen. Syyskuussa sodan ajan palvelukseen valmistautumisen, palvelukseen oton ja varustamisen jälkeen alus määrättiin saattuepalvelukseen sekä valvomaan Britteinsaarten vesiä. Se liittyi lokakuussa Portsmouthiin sijoitettuun 16. hävittäjälaivueeseen, jonka muut alukset olivat "HMS Montrose", "HMS Venomous", "HMS Veteran", "HMS Wild Swan", "HMS Verity", "HMS Whitshed" ja "HMS Wivern".


title: Trimetyyliamiini

text: Trimetyyliamiini (CHN) on kolme metyyliryhmää sisältävä tertiäärinen amiini. Yhdistettä käytetään muun muassa kemiallisessa synteesissä ja valmistettaessa ioninvaihtohartseja. Trimetyyliamiini on yksi mätänevän kalan hajun aiheuttajista.


title: Trimetyyliamiini

text: Huoneenlämpötilassa trimetyyliamiini on väritön kaasu. Aine on vahva emäs ja kykenee syövyttämään monia metalleja, kuten sinkkiä ja alumiinia. Yhdiste myydään joko vesiliuoksena tai kaasuna, joka on nesteytetty.


title: Trimetyyliamiini

text:
Trimetyyliamiini valmistetaan teollisesti samalla tavalla kuin monometyyliamiinia ja dimetyyliamiinia. Ammoniakki ja metanoli reagoivat keskenään korkeassa lämpötilassa katalyytin esimerkiksi alumiinioksidin läsnä ollessa. Tällöin syntyy näiden metyyliamiinien seos.
Trimetyyliamiinia voidaan valmistaa myös paraformaldehydistä ja ammoniumkloridista


title: Trimetyyliamiini

text: Trimetyyliamiinia voidaan käyttää orgaanisissa synteeseissä valmistettaessa koliinin suoloja sekä kvartenäärisiä ammoniumyhdisteitä kuten tetrametyyliammoniumhydroksidia. Lisäksi yhdistettä käytetään ioninvaihtoon tarvittavien hartsien tuottamiseen


title: Trimetyyliamiini

text: Elävä ja tuore kala sisältävät hyvin vähän trimetyyliamiinia. Kalan alkaessa mädäntyä bakteerit pelkistävät kalan sisältämän trimetyyliamiini-N-oksidin trimetyyliamiiniksi, joka aiheuttaa tyypillisen hajun. Kalan trimetyyliamiinipitoisuutta voidaan käyttää määritettäessä kalan tuoreutta.


title: Trimetyyliamiini

text: Kalassa bakteerit voivat hajottaa trimetyyliamiinin entsymaattisesti dimetyyliamiiniksi ja formaldehydiksi.


title: Trimetyyliamiini

text: Ihmiset saavat trimetyyliamiinia ravinnosta ja eräät aineet, kuten karnitiini metaboloituvat trimetyyliamiiniksi. Trimetyyliamiiniuria on harvinainen perinnöllinen sairaus, jossa ihminen ei pysty muuttamaan trimetyyliamiinia hajuttomaksi hapettumistuotteeksi. Trimetyyliamiini erittyy kehosta hien ja virtsan mukana ja aiheuttaa niille kalamaisen hajun.


title: Trimetyyliamiini

text: Trimetyyliamiinin hengittäminen aiheuttaa hengitysoireita, joihin kuuluvat yskä ja vaikeutunut hengittäminen. Yhdisteen joutuminen keuhkoihin voi johtaa keuhkopöhöön. Ihon kanssa kosketuksiin joutuessaan trimetyyliamiini voi aiheuttaa paleltumisvaurioita.


title: Broadwayn sävel

text: Broadwayn sävel ("The Broadway Melody") on Harry Beaumontin ohjaama yhdysvaltalainen elokuvamusikaali vuodelta 1929. Se on backstage-musikaali, jossa seurataan musikaalin valmisteluja kulissien takana. Elokuva on mustavalkoinen, mutta se päättyy Technicolor-väreissä kuvattuun jaksoon.


title: Broadwayn sävel

text: "Broadwayn sävel" oli ensimmäinen MGM:n aito äänielokuva ja Louis B. Mayer ei säästellyt kustannuksia. Elokuvasta tuli suuri menestys, se tuotti 4 miljoonaa dollaria ja voitti parhaan elokuvan Oscar-palkinnon.


title: Petter Wilhelm Aurén

text: Petter Wilhelm Aurén (Pekka Ville Eronen) (4. syyskuuta 1826 Nilsiä – 24. toukokuuta 1896 Oulu) oli suomalainen maanmittari ja kirjailija. Hän käytti nimimerkkejä "P.W.A." ja "r-m-n".


title: Petter Wilhelm Aurén

text: Aurénin vanhemmat olivat talollinen Pekka Pekanpoika Eronen ja Margareta Jöhr. Perhe muutti 1830-luvulla Kärsämäelle, jossa Pekka Eronen toimi lampuotina. Aurén oli kruununrakennusmestari Sundqvistin opissa, kunnes lähti opiskelemaan Helsinkiin. Insinööriluutnantti Appelbergin suosituksesta hän pääsi rakennusmestarioppilaaksi Tie- ja vesirakennusten ylihallitukseen ja työskenteli Saimaan kanavan rakennustyömaalla. Työn ohessa teknillisessä koulussa opiskeltuaan hän siirtyi 1840 varamaanmittari Erik Gustaf Judénin apulaiseksi Jaakkimaan. Ylioppilastutkinnon suorittamisesta Aurén vapautettiin erikoisluvalla ja toukokuussa 1851 hän suoritti maanmittarintutkinnon.


title: Petter Wilhelm Aurén

text: Rovaniemelle Aurén määrättiin komissiomaanmittari Adof Törnuddin apulaiseksi 1853, tekemään maantieteellisiä mittauksia Lapissa. Vanhemmaksi komissionmaanmittariksi hänet nimitettin 1866. Aurén osallistui Rovaniemellä kunnalliseen ja hengelliseen elämään, toimien muun muassa Rovaniemen ensimmäisen pitäjänkokouksen puheenjohtajana. Hän puhui kansakoulujen puolesta ja kirjoitti ahkerasti Oulun Wiikko-Sanomiin.


title: Petter Wilhelm Aurén

text: Aurén, joka määrättiin 1870 kartoittamaan Ivalojoen kulta-alueet, oli itsekin kiinnostunut kullanhuuhdonnasta ja teki valtauksia Kittilän Porkonen-Pahtavaarassa ja Ivalon Appisjoella, mutta ne eivät menestyneet. Ivalojoen Kultalan ensimmäinen virkamiesasukas hänestä silti tuli ja hän esitteli kartoituksensa tuloksia kuvernööri George von Alfthanille syksyllä 1870.


title: Petter Wilhelm Aurén

text: Aurén muutti Ouluun 1874 ja hoiti sieltä pitäen maanmittarin tehtäviään Lapissa, eläkkeelle hän jäi 1894. Kirjallisten teoksen ohella Aurénin laatimiksi tiedetään muun muassa kartat "Karta öfver Finska Lappmarken 1860" ja "Karta öfver Ivalojoki elfdal. Guldvaskerierna vid Ivalojoki åren 1870-1874".


title: Petter Wilhelm Aurén

text: Aurénin puoliso vuodesta 1855 oli Albertina Fredrica Hackzell (s. 1828).


title: Raemon Sluiter

text: Raemon Sluiter (s. 13. huhtikuuta 1978 Rotterdam) on alankomaalainen tennispelaaja. Parhaimmillaan hän on sijoittunut ATP-maailmanlistalla kaksinpelissä kaksinpelissä sijalle 46 helmikuussa 2003 ja nelinpelissä sijalle 97 syyskuussa 2003. Davis Cupissa hän on edustanut Alankomaita 12 maaottelussa vuosina 2001–2007.


title: Raemon Sluiter

text: Sluiter on kolme kertaa selviytynyt Grand Slam -turnauksen kolmannelle kierrokselle. Kolmannen kierroksen otteluissaan hän on hävinnyt Arnaud Clémentille Wimbledonissa 2001, Carlos Moyálle Ranskan avoimissa 2004 ja Martín Vassallo Argüellolle Ranskan avoimissa 2006. Hän on pelannut ATP-turnauksen loppuottelussa kaksinpelissä neljä kertaa ja nelinpelissä kaksi kertaa.


title: Alexander Jaenisch

text: Alexander Jaenisch (31. elokuuta 1832 Lappeenranta – 30. marraskuuta 1896 Helsinki) oli suomalainen kamreeri ja ruotsiksi kirjoittanut kirjailija ja pakinoitsija. Hän käytti nimimerkkejä "Gösta" ja "Kusta".


title: Alexander Jaenisch

text: Jaenischin vanhemmat olivat Lappeenrannan, sittemmin Viipurin postimestari, nimineuvos Fredrik Abraham Jaenisch ja Anna Maria Candou. Hän kävi Haminan kadettikoulua 1845–1851 ja pääsi ylioppilaaksi 1851. Jaenisch suoritti maanmittaritutkinnon 1855 ja suuremman kameraalitutkinnon 1857.


title: Alexander Jaenisch

text: Jaenisch toimi kuvernementinsihteerinä vuodesta 1852, senaatin ylimääräisenä kamarikirjurina vuodesta 1857 ja Lappeen kihlakunnan henkikirjurina vuodesta 1859. Jaenischista tuli Suomen Pankin 3. kamreeri 1868 ja valtiokonttorin 2. kamreeri 1875. Hän toimi myös Wiborgs Tidning- ja Vikingen-lehtien avustajana.


title: Cimarron (vuoden 1931 elokuva)

text: Cimarron ("Cimarron") on Wesley Rugglesin ohjaama yhdysvaltalainen lännenelokuva vuodelta 1931. Se perustuu Edna Ferberin romaaniin.


title: Cimarron (vuoden 1931 elokuva)

text: "Cimarron" oli ensimmäinen lännenelokuva, joka voitti parhaan elokuvan Oscar-palkinnon – seuraava oli Tanssii susien kanssa 1990.


title: Cimarron (vuoden 1931 elokuva)

text: Tapahtumat alkavat 22. huhtikuuta 1889, jolloin Oklahomassa alkoi uudisasukkaiden ryntäys intiaaneilta lunastetuille maille. Yancey Cravat menettää valtaamansa maa-alueen ja perustaa sanomalehden. Hänestä tulee myös revolverisankari. Sabra-vaimo pysyy vastoinkäymisistä huolimatta hänen rinnallaan, kunnes Yancey jättää vaimonsa ja lapsensa ja lähtee etsimään uusia seikkailuja. Sabra ottaa lehden haltuunsa ja siitä kehittyy lehti-imperiumi.


title: Cimarron (vuoden 1931 elokuva)

text: Voitetut Oscar-palkinnot:


title: Cimarron (vuoden 1931 elokuva)

text: Oscar-ehdokkuudet:


title: Knut Ferdinand Ridderström

text: Knut David Ferdinand Ridderström (8. helmikuuta 1829 Viipuri – 12. joulukuuta 1897 Turku) oli suomalainen lyseon opettaja ja kääntäjä.


title: Knut Ferdinand Ridderström

text: Ridderströmin vanhemmat olivat Viipurin suutariammattikunnan vanhin David Ridderström ja Anna Sofia Eklund. Hän kävi Viipurin lukiota ja pääsi ylioppilaaksi 1846. Ridderström oleskeli Moskovassa matkastipendin turvin 1851–1854. Hän toimi Turun yläalkeiskoulun vt. venäjänopettajana 1855–1856, Viipurin lukion vt. venäjänopettajana 1856 sekä Turun yläalkeiskoulun ja myöhemmin lyseon vakinaisena venäjänopettajana 1856–1893. Hän oli myös venäjän kielen kääntäjänä Turun lääninhallituksessa vuodesta 1863 ja Turun maistraatissa vuodesta 1868.


title: Apertura ja clausura

text: Apertura ja Clausura ovat Väli- ja Etelä-Amerikan maiden jalkapalloliigoissa käytettävään kaksiosaiseen sarjajärjestelmään liittyviä nimityksiä. Järjestelmä on hieman erilainen kuin Euroopan liigoissa käytetty. Vastaavanlainen malli on ollut käytössä myös Japanissa ja Etelä-Koreassa.


title: Apertura ja clausura

text: Latinalaisen Amerikan maissa kausi jakautuu kahteen osaan ja molemmilla kausilla on oma mestarinsa. Näistä kausista käytetään nimiä Apertura (suom. avaus) ja Clausura (suom. päätös, päättäminen). Boliviassa, Chilessä, Kolumbiassa, Panamassa ja Paraguayssa, Uruguayssa ja Venezuelassa Apertura on vuoden ensimmäisellä puoliskolla eli keväällä. Argentiinassa, Costa Ricassa, El Salvadorissa, Guatemalassa, Hondurasissa, Meksikossa, Nicaraguassa, Uruguayssa, ja Puerto Ricossa Apertura alkaa vuoden jälkimmäisellä puoliskolla eli syksyllä. Suurimmassa osassa mainituista liigoista sekä Aperturalla että Clausuralla on oma mestarinsa. Nicaraguassa, Uruguayssa ja Venezuelassa Aperturan ja Clausuran voittajat pelaavat finaalissa, joka ratkaisee koko kauden mestarin. Näin ollen yllä ensin mainitun ryhmän maissa tulee joka vuosi kaksi mestaria ja jälkimmäisen ryhmän maissa yksi. Meksikossa taas pelataan molempien kausien voittajien kesken uudesta tittelistä ennen seuraavan kauden alkua. Myös Japanissa oli kausilla 2015 ja 2016 kaksiosainen sarjajärjestelmä.


title: Apertura ja clausura

text: Näiden kahden kauden yhteistaulukko päättää sijoitukset sarjasta putoamiseen. Joissakin liigoissa on kaksiosainen ottelu putoajien kesken tai sitten pelataan alemman sarjatason parhaita vastaan. Argentiinassa, Kolumbiassa ja Paraguayssa on hieman poikkeava käytäntö. Siellä lasketaan kolmen viimeisen kauden kaikki pisteet ja päätetään putoajat sillä perusteella. Argentiinassa kaksi viimeistä putoavat suoraan, kun taas 1. divisioonan 17. ja 18. pelaavat kaksiosaisen ottelun 2. divisioonan kolmannen ja neljännen kanssa. Kolumbiassa putoaa sarjatasoa alemmaksi viimeinen joukkue ja 17. joukkue pelaa 2. divisioonan toiseksi tullutta joukkuetta vastaan kaksiosaisen ottelusarjan. Tämä on ollut käytössä vuodesta 2006 lähtien. Paraguayssa putoaa kaksi viimeistä joukkuetta ja heidän tilalleen tulee seuraavalta sarjatasolta kaksi parasta.


title: Apertura ja clausura

text: Vuodesta 2006 lähtien on Ecuadorissa on käytetty perinteistä Apertura ja Clausura -järjestelmää. Vuonna 2005 siellä pelattiin Apertura 12 joukkueen kesken, sekä koti- että vierasottelu kaikkia vastaan, ja Clausurassa pelattiin kaksinkertaisena kuuden Aperturalla parhaiten sijoittuneen joukkueen kesken.


title: Apertura ja clausura

text: Brasilia on Argentiinan ohella ainoa latinalaisen Amerikan maa, jossa ei käytetä kaksiosaista sarjajärjestelmää. Siellä on yksi kausi, johon kuuluu kaksi kierrosta. Sarja pelataan kuitenkin huhtikuusta joulukuuhun. Tammikuusta huhtikuuhun siellä pelataan aluemestaruuksista. Sen lisäksi Brasiliassa on oma kansallinen cup, jota pelataan vain harvoissa latinalaisen Amerikan maissa, kuten Kolumbiassa, Chilessä, Venezuelassa ja Argentiinassa. Myös Argentiinassa on nykyisin eurooppalaistyylinen sarjajärjestelmä.


title: U.S. Bombs

text: U.S. Bombs on yhdysvaltalainen punkyhtye, joka on perustettu vuonna 1993. Yhtyeen muodostavat ammattilaisskeittaja Duane Peters, kitaristit Kerry Martinez ja Curt Stitch, basisti Wade Walston ja rumpali Jamie Reiding.


title: U.S. Bombs

text: U.S. Bombs julkaisi yhtyeen nimeä kantavan EP:n vuonna 1996. Samana vuonna tuotettiin Alive-levymerkille esikoisalbumi "Garibaldi Guard!", jota seurasi seuraavana vuonna "Never Mind the Opened Minds" -albumi. Vuonna 1997 U.S. Bombs siirtyi Epitaph -levy-yhtiön tytäryhtiöön Hellcat Recordsiin ja samana vuonna tuotettiin albumi "War Birth".


title: U.S. Bombs

text: Vuonna 1999 yhtye julkaisi EP:n "Hobroken Dreams" sekä albumit "The World" ja "Put Strength in the Final Blow" (uudelleenjulkaisu). Alkuperäiskitaristi Chuck Briggs erosi yhtyeestä ja hänet korvasi Youth Brigade -yhtyeen Jonny Wickersham (nyk. Social Distortion -kitaristi).


title: U.S. Bombs

text: Yhtyeen viides studioalbumi "Back at the Laundromat" julkaistiin vuonna 2001. Live-albumi "Lost in America: Live 2001" julkaistiin 2003 juuri ennen "Covert Action" -albumia. "Put Strength in the Final Blow" uudelleenjulkaistiin samana vuonna Petersin omalla Disaster Records -levymerkillä. Yhtye julkaisi "We Are the Problem" -albuminsa vuonna 2006.


title: U.S. Bombs

text: Yhtyeen johtohahmo Peters on tehnyt soolotuotantoja yhtyeissä Duane Peters & the Hunns, Die Hunns ja Duane Peters Gunfight.


title: Matti Hannus

text: Matti Hannus (s. 1947) on suomalainen kirjailija ja toimittaja. Hän on Juoksija-lehden toimittaja. Hänet on palkittu Suomen Urheilumuseon kirjastotoimikunnan Vuoden urheilukirja -palkinnolla kahdesti henkilökohtaisesti (1980 ja 1990) ja kahdesti työryhmän jäsenenä (1996 ja 2006).


title: Matti Hannus

text: Hannus on kirjoittanut urheilusta 30 kirjaa, muun muassa Pertti Sankilammesta kirjan "Voitin elämän". Kirja on Suomen vammaisliikunnan ensimmäinen elämäkertateos. Urheilun ohella se kirjaa merkittävällä tavalla myös invalidityön ja Kempeleen kunnan historiaa.


title: Matti Hannus

text: Hän on saanut myös Oulun OP:n vuoden 2009 Taitaja-stipendin.


title: Sven Gabriel Elmgren

text: Sven Gabriel Elmgren (25. lokakuuta 1817 Parainen – 3. marraskuuta 1897 Helsinki) oli suomalainen filosofian tohtori ja Helsingin yliopiston kirjaston varakirjastonhoitaja. Hänellä oli lukuisia luottamustoimia suomalaisissa tieteellisissä seuroissa.


title: Sven Gabriel Elmgren

text: Elmgrenin vanhemmat olivat Paraisten kappalainen Gabriel Elmgren ja Johanna Kristina Talleqvist. Hän kävi Turun lukiota ja pääsi ylioppilaaksi 1836. Elmgren valmistui filosofian kandidaatiksi ja maisteriksi 1840, teologian kandidaatiksi 1844 ja filosofian kunniatohtoriksi 1860.


title: Sven Gabriel Elmgren

text: Elmgren toimi Helsingin yliopiston kirjaston amanuenssina 1848–1862 ja varakirjastonhoitajana 1862–1891. Hän oli Turkulaisen osakunnan kuraattori 1844–1846 ja Länsisuomalaisen osakunnan kuraattori 1846–1852. Hän sai ylimääräisen professorin arvon 1873.


title: Sven Gabriel Elmgren

text: Elmgren oli Societas pro Fauna et Flora Fennican rahastonhoitaja 1871–1887, Suomalaisen kirjallisuuden seuran sihteeri 1846–1861 ja varapuheenjohtaja 1874–1881. Suomen Tiedeseuran puheenjohtaja 1882–1883, Suomen historiallisen seuran sihteeri 1875–1876, puheenjohtaja 1876–1877 ja rahastonhoitaja 1877–1887 sekä Muinaistieteellisen toimikunnan puheenjohtaja 1887–1890.


title: Sven Gabriel Elmgren

text: Elmgren toimitti yhdessä Fredrik Berndtsonin kanssa "Helsingfors Morgonblad" -lehteä 1845–1847. Hän oli myös "Litteraturblad för allmän medborgerlig bildning" -lehden toimittajana 1850–1854. Elmgren oli toimittamassa Henrik Gabriel Porthanin koottuja teoksia julkaistavaksi, ja hän toimitti painoon myös Georg August Wallinin matkapäiväkirjat ja muistiinpanot.


title: Sven Gabriel Elmgren

text: Elmgren oli naimisissa vuodesta 1862 Hilda Karolina Heickellin kanssa. Heillä oli neljä lasta, joista poika Robert Elmgren oli Halilan tuberkuloosiparantolan ylilääkäri.


title: Diego Corrales

text: Diego Corrales (25. elokuuta 1977 Columbia, Etelä-Carolina – 7. kesäkuuta 2007 Las Vegas, Nevada) oli meksikolais-yhdysvaltalainen ammattinyrkkeilijä ja entinen kevyensarjan ja ylemmän höyhensarjan maailmanmestari.


title: Diego Corrales

text: Diego Corralesin isä oli kolumbialainen ja äiti meksikolainen. Hän kasvoi Oak Parkissa Sacramentossa, jossa ajautui 13-vuotiaana katujengiin. Diegon nuoruuselämä oli täynnä väkivaltaa, ja hän joutui muun muassa näkemään parhaan ystävänsä murhan. Koulu sujui kuitenkin mallikkaasti ja Diego suoritti ruokakulttuurin tutkinnon. Nyrkkeilyä hän alkoi harrastaa yhdessä Manny Fernandezin kanssa.


title: Diego Corrales

text: Diego Corrales voitti amatöörinä 105 ottelua ja hävisi kaksitoista. Vuonna 1994 hän sijoittui toiseksi Yhdysvaltain amatööriturnauksessa, häviten pisteillä Frankie Carmonalle höyhensarjan finaalissa. Vuoden 1995 Pan-Amerikan kisoissa hän sai höyhensarjan pronssimitalin. Saman vuoden maailmanmestaruuskilpailuissa Diego hävisi Marco Rudolfille Berliinissä, Saksassa.


title: Diego Corrales

text:
Ammattilaiskehään Diego debytoi menestyksekkäästi seuraavan vuoden maaliskuussa. 23. lokakuuta 1999 hän löi ylemmän höyhensarjan mestari Roberto Garcian teknisellä tyrmäyksellä seitsemännessä erässä. Kukistettuaan Angel Manfredyn syyskuussa 2000 hänen managerinsa mitätöivät mestaruuden.
20. tammikuuta 2001 Diego haastoi WBC:n hallitsevan mestarin, Floyd Mayweatherin. Kyseisessä ottelussa Diego kärsi ensimmäisen tappionsa. Niskanpäällä ollut Mayweather sai iskettyä Diegon kanveesiin viisi kertaa (kolme kertaa seitsemännessä ja kaksi kertaa kymmenennessä erässä). Viidennen lattialleputoamisen jälkeen Diegon valmentaja luovutti, vastoin tämän protestointia.
Pian Mayweather-ottelun jälkeen Diego joutui vankilaan 14 kuukaudeksi rahasotkujen takia.


title: Diego Corrales

text: 7. toukokuuta 2005 Diego voitti José Luis Castillon WBC-liiton kevyensarjan mestaruusottelussa teknisellä tyrmäyksellä kymmenennessä erässä. Kamppailua pidetään lähes yksimielisesti vuoden 2005 parhaana nyrkkeilyotteluna. Molemmat osapuolet taistelivat kunniakkaasti, ladaten kovia yhdistelmälyöntejä ja voimakkaita iskuja loppuun saakka. Lopulta kymmenennessä erässä Castillo iski Diegon kanveesiin voimakkaalla iskulla, joka sai tämän hammassuojan lentämään ilmaan. Sen takaisinlaitto mahdollisti Diegolle vähän lisää toipumisaikaa. Muutamien sekuntien kuluttua Castillo lennätti Diegon jälleen alas, ja tämä sylkäisi taas hammassuojansa pois aikalisän saamiseksi. Hän pääsi ylös lattialta mutta erotuomari laskutti tätä yhdellä pisteellä ottelun tahallisen hidastamisen vuoksi. Tämän jälkeen Diego iski Castilloa iskulla, jota Castillo on myöhemmin luonnehtinut "täydelliseksi oikeaksi". Diego jatkoi ylivoimaista pommittamista, mikä johti pian tuomarin keskeyttämiseen.


title: Diego Corrales

text: Miestenvälinen uusintaottelu käytiin samana vuonna, lokakuun kahdeksantena. Päivää ennen ottelua tapahtuneessa punnituksessa Castillon todettiin painavan hieman enemmän sallitun ylärajan (61 kg), joten titteliä ei laitettu likoon. Molemmat ottelivat samalla tyylillä kuin aiemmassa kamppailussa. Neljännen erän alussa Castillo sai lyötyä Diegon alas rajulla vasemmalla koukulla leukaan. Diego ei päässyt jaloilleen ennen tuomarin luvunlaskun suorittamista, ja Castillo otti hänestä tyrmäysvoiton.


title: Diego Corrales

text: Kolmas kohtaaminen oli määrä tapahtua 4. helmikuuta seuraavaa vuotta, mutta ottelua jouduttiin lykkäämään Diegon murrettua harjoituksissa kylkiluunsa. Ottelu siirrettiin kesäkuulle, mutta jouduttiin jälleen perumaan Castillon painon oltua taas yli sallitun määrän. Kolmatta ottelua ei koskaan ehditty käydä.


title: Diego Corrales

text: Diego Corralesin oli määrä puolustaa mestaruuttaan Joel Casamayoria vastaan 7. lokakuuta 2006. Punnituksessa Diego painoi kumminkin hieman yli sallitun rajan, ja hänelle annettiin kaksi tuntia aikaa kuluttaa ne, minkä hän tekikin. Ottelun Diego hävisi hajaäänin, ja Casamayorista tuli sekä WBC:n että Ring-lehden kevyensarjan mestari.


title: Diego Corrales

text: Seuraavan vuoden huhtikuussa Diego koki jälleen tappion, tällä kertaa Joshua Clotteylle tuomarien yksimielisellä päätöksellä. Diego putosi kanveesille yhdeksännessä ja kymmenennessä erässä, ja hävisi tuloksilla 97-90, 98-89 ja 100-87.


title: Diego Corrales

text: 5. toukokuuta 2007 Diego Corrales kuoli moottoripyöräonnettomuudessa kotinsa lähellä Las Vegasissa. Hän oli vain 29-vuotias.


title: Karl Edvard Elfström

text: Karl Edvard Elfström (14. marraskuuta 1821 Viipuri – 29. heinäkuuta 1883 Viipuri) oli suomalainen opettaja ja kääntäjä.


title: Karl Edvard Elfström

text: Elfströmin vanhemmat olivat viipurilainen kelloseppä, raatimies Charles Christoffer Elfström ja Maria Elisabet Baltrusch. Hän kävi Viipurin piirikoulua ja Viipurin lukiota päästen ylioppilaaksi 1841. Elfström valmistui filosofian kandidaatiksi 1846 ja maisteriksi 1847. Hän toimi saksan kielen opettajana Kuopion lukiossa 1848–1853 ja Viipurin ala-alkeiskoulussa vt. opettajana 1854–1855 ja vakinaisena opettajana 1855–1858. Viipurin lukion saksanopettajana Elfström oli 1858–1861. Hän jäi sairauden takia virkavapaalle 1861 ja erosi virasta 1863. Elfström toimi myös Viipurin hovioikeuden saksan ja venäjän kielten kääntäjänä.


title: Karl Edvard Elfström

text: Elfström oli naimisissa vuodesta 1873 Constance Elisabet Bernitzin kanssa.


title: Fredrik Rosengren

text: Fredrik "Fidde" Rosengren (s. 31. tammikuuta 1960) on entinen ruotsalainen tennispelaaja ja tennisvalmentaja. Hän valmensi 20 vuoden aikana monia tennisammattilaisia muun muassa Mario Ančićia, Jonas Björkmania ja Joachim Johanssonia, Jarkko Niemistä ja Magnus Normania. Marraskuussa 2008 Rosengren lopetti valmentajan uransa ja siirtyi tenniskommentaattoriksi Viasat Sportille.


title: Suomen Pokkaritukku

text: Suomen Pokkaritukku Oy on taskukirjojen myyntiin, markkinointiin ja jakeluun erikoistunut yritys, joka on toiminut vuodesta 2001 lähtien. Yrityksen valikoimiin kuuluu suomen-, ruotsin- ja englanninkielisiä taskukirjoja, joita se julkaisee Loisto-tavaramerkin alla. Yrityksen omistaa Karto Oy.


title: Suomen Pokkaritukku

text: WSOY:n, Otavan, Tammen ja Gummeruksen yhteinen taskukirjojen myynti- ja markkinointiyhtiö Taskukirja Loisto Oy perustettiin syksyllä 2000. Ensimmäiset pokkarit ilmestyivät Kirjan ja ruusun päivänä 23. huhtikuuta 2001, minkä jälkeen nimikkeitä ilmestyi noin sata vuodessa.


title: Suomen Pokkaritukku

text: Marraskuussa 2009 Helsingin hovioikeus linjasi Loiston olevan kustantamo, jonka tulee maksaa kääntäjille erillinen palkkio julkaistuista teoksista. Loisto puolestaan katsoi olevansa markkinointiyhtiö, ei kustantamo. Tammikuussa 2010 Suomen Pokkaritukku Oy osti Loisto-tavaramerkin ja Taskukirja Loisto Oy:n toiminta loppui.


title: Suomen Pokkaritukku

text: Vuoden 2009 loppuun mennessä Loisto oli myynyt lähes 8 miljoonaa pokkaria. Suomen Kustannusyhdistys on myöntänyt useita Kultapokkari-ansiomainintoja yli 20 000 kappaletta myyneille Loisto-sarjan taskukirjoille.


title: Hyvinkään käräjäoikeus

text: Hyvinkään käräjäoikeus on yksi Suomen 27:stä käräjäoikeudesta. Tuomiopiiriin kuuluvat Hyvinkää, Nurmijärvi, Riihimäki, Loppi sekä Hausjärvi. Käräjäoikeuden laamannina toimii Mika Falck.


title: Hyvinkään käräjäoikeus

text: Asukaspohjan perusteella se on Suomen 23. suurin käräjäoikeus. Ennen vuotta 2010 Hyvinkään käräjäoikeuden nykyalueella toimi myös Riihimäen käräjäoikeus.


title: Hyvinkään käräjäoikeus

text: Käräjäoikeus kuuluu Helsingin hovioikeuspiiriin, ja sen päätöksistä voidaan valittaa Helsingin hovioikeuteen. Vuosina 1998–2014 päätöksistä valitettiin Kouvolan hovioikeuteen.


title: Ailurofobia

text: Ailurofobia on erityinen pelkotila, joka tarkoittaa kissojen pelkäämistä. Sana tulee kreikan kielen sanoista ("aílouros"), "kissa" ja ("phóbos"), "pelko".


title: Ailurofobia

text: Kuten kaikki pelkotilat ja fobiat, ailurofobia on alitajunnan kehittämä puolustusmekanismi. Sen saamiseen voi olla syynä esimerkiksi pelko oikeassa elämässä, jolla on jotakin tekemistä kissojen kanssa tai henkinen trauma. Ailurofobia voi laueta myös silloinkin, kun näkee jonkun toisen kokemassa henkistä traumaa. Niin kauan kuin alitajunnan negatiivinen vaikutus on tarpeeksi voimakas, ailurofobiasta kärsivä henkilö tuntee negatiivisia tunteita jotka toimivat muistuttajana "vaarasta" kun henkilö näkee kissan uudelleen. Itse fobia tuo itsensä julki eri tavoin. Jotkut kärsivät siitä koko ajan, ja joillakin se laukeaa jostain tietystä ärsykkeestä.


title: Kommentaattori

text: Kommentaattori voi tarkoittaa seuraavia:


title: Cavalcade

text: Cavalcade ("Cavalcade") on Frank Lloydin ohjaama yhdysvaltalainen draamaelokuva vuodelta 1933. Se perustuu Noel Cowardin menestysnäytelmään. Se kertoo brittiläisen yläluokkaisen perheen ja heidän palvelusväkensä elämästä – hyvin paljon samaan tapaan kuin 1970-luvulla tehty "Kahden kerroksen väkeä".


title: Cavalcade

text: "Cavalcade" voitti parhaan elokuvan Oscar-palkinnon ja oli ehdokkaana kahdessa muussa Oscar-kategoriassa.


title: Cavalcade

text: "The New York Timesin" kriitikot valitsivat "Cavalcaden" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Cavalcade

text: Voitetut Oscar-palkinnot:


title: Cavalcade

text: Oscar-ehdokkuudet


title: Kallio (televisiosarja)

text: Kallio on suomalainen 8. helmikuuta 2010 alkanut komedia- ja draamasarja, jota esittää Nelonen. Televisiosarja sijoittuu Helsingin kantakaupunginosaan Kallioon. Sarjan pääosissa ovat Irina Pulkka, Mari Perankoski ja Tommi Liski. Sarjan on ohjannut Rike Jokela ja sen ovat käsikirjoittaneet Juha Jokela, Mari Perankoski sekä Tommi Liski.


title: Kallio (televisiosarja)

text: Sarja kertoo pääasiassa Eevan ja Piitun elämästä, jotka ovat siskoksia. Ensimmäisessä jaksossa Eeva muuttaa sisarensa Piitun luokse asumaan. Piitu tapaa samalla hieman omituisen miehen Kimmon, joka herättää hänessä lämpimiä tunteita.


title: Khyber Afghan Airlines

text: Khyber Afghan Airlines on afganistanilainen vuonna 2001 perustettu rahtilentoyhtiö, jonka solmukohtana toimii Jalalabadin lentoasema Jalalabadissa.


title: Greenville (Alamedan piirikunta)

text: Greenville on aavekaupunki Alamedan piirikunnassa Kaliforniassa. Se sijaitsee 4,0 kilometrin päässä Altamontista. "Greenville" -nimi on kunnianosoitus kaupungin ensimmäisen kaupan perustajalle John Greenille.


title: Kansalainen Jussila

text: Kansalainen Jussila on Saku Pollarin dokumenttielokuva vuodelta 2006. Dokumentissa seurataan yrittäjä Petteri Jussilan elämää syksystä 2002 asti aina hänen kuolemaansa kesään 2004 saakka. Jussila esiintyy dokumentissa julkisuuden henkilönä, kuntosaliharrastajana ja ternimaitoyrittäjänä.


title: Kansalainen Jussila

text: Dokumentissa näytetään miten Jussila hoiti verkostomarkkinointitoimintaa puhumalla eri myyntilaisuuksissa. Hän puhui runsaasti rikastumisesta ja ajoi BMW X5 henkilöautolla, jonka rekisterinumerona oli "GOD-1". Lisäksi dokumentissa esitettiin otteita Jussilan esiintymisestä kevään 2004 "Päivärinta" -ohjelmassa, jossa kyseenalaistettiin ternimaitotuotteet ja nostettiin esille Jussilan ulosottovelat.


title: Kansalainen Jussila

text: Dokumenttielokuvaan tallentuivat myös Jussilan viimeiset hetket, sillä tamperelainen kuvaaja Rauno Westerlund oli kuvaamassa Tampereen aluepelastuslaitoksen toimintaa sattumalta samaisena päivänä kun Jussila hukkui Näsijärveen. Myöhemmin Westerlund tarjosi kuvausmateriaaliaan dokumenttielokuvan tekijä Saku Pollarille.


title: Karianne Bjellånes

text: Karianne Gåsland Bjellånes (s. 9. elokuuta 1986) on norjalainen maastohiihtäjä.


title: Karianne Bjellånes

text: Bjellånes kilpaili maailmancupissa ensimmäisen kerran Drammenin sprintissä maaliskuussa 2007. Paras maailmancupin sijoitus hänellä on viides sija Canmoren ja Drammenin perinteisen hiihtotavan sprinttikisoista kaudelta 2009–2010. Alle 23-vuotiaiden MM-kisoissa tammikuussa 2009 hän voitti kultaa perinteisen hiihtotavan sprintissä. Bjellånes edustaa Henning Skilag -seuraa.


title: Kabul Air

text: Kabul Air () on afganistanilais-venäläinen lentoyhtiö, joka on perustettu vuonna 2006. Yhtiö sai toimilupansa vuonna 2007 ja operoi tällä hetkellä Mil Mi-8 -helikoptereilla Afganistanin ja Venäjän välillä.


title: Kabul Air

text: Kabul Air suunnittelee aloittavansa matkustajakoneliikennöinnin vuoden 2010 aikana.


title: Justin York

text: Justin Michael York (s. 26. marraskuuta 1982 Los Angeles, Kalifornia) on yhdysvaltalainen kitaristi. Hän on Paramoressa soittavan Taylor Yorkin veli. Hän korvasi Paramoressa soittavaa Josh Farroa kevätkiertueella 2010 ja on kristillistä pop-punkia soittavan yhtyeen Relient K:n kiertuejäsen.


title: Justin York

text: Ollessaan 5-vuotias York muutti perheineen Nashvilleen, Tennesseehen missä hän varttui musiikillisesti lahjakkaassa kristillisessä perheessä. Hänen isänsä Peter York, taitava kitaristi, opetti Justinille kitaran soittoa.


title: Justin York

text: Vuonna 2001 ollessaan 19-vuotias, York liittyi kristillistä rokkia soittavaan yhtyeeseen Tait, mutta jätti yhtyeen vuonna 2006. Alkuvuodesta 2007 hän tuotti levyn Over Ashes -nimiselle yhtyeelle. Hän on soittanut kitaraa myös Paul Alanille, Sammy Wardille, Steven Curtis Chapmanille, Joy Williamsille ja Rebecca St. Jamesille.


title: Justin York

text: Yorkilla on myös sivuprojekti nimeltään Cecil Adora, johon kuuluu myös Ryan Clark ja Van Beasley. Kesäkuusta 2008 lähtien projekti on kuitenkin ollut tauolla.


title: Justin York

text: Relient K yhdessä Jury & The Saintsin kanssa toimi Paramoren lämppäreinä heidän Australia/Uusi-Seelanti-kiertueella syksyllä 2010, jolloin York soitti kitaraa kiertuejäsenenä Relient K:ssa.


title: Wimbledonin tennisturnaus 1999

text: Wimbledonin tennisturnaus 1999 alkoi 21. kesäkuuta ja päättyi 4. heinäkuuta 1999. Kilpailu oli järjestyksessä 113:s. Pete Sampras voitti miesten kaksinpelin ja samalla 12. Grand Slam -voittonsa. Naisten kaksinpelin voitti Lindsay Davenport, joka saavutti toisen Grand Slam -voittonsa. Miesten nelinpelin voittivat Mahesh Bhupathi ja Leander Paes ja naisten nelinpelin Lindsay Davenport ja Corina Morariu. Sekanelinpelin voittivat Lisa Raymond ja Leander Paes.


title: Wimbledonin tennisturnaus 1999

text: Pete Sampras – Andre Agassi 6–3, 6–4, 7–5


title: Wimbledonin tennisturnaus 1999

text: Lindsay Davenport – Steffi Graf 6–4, 7–5


title: Wimbledonin tennisturnaus 1999

text: Mahesh Bhupathi / Leander Paes – Paul Haarhuis / Jared Palmer 6–7, 6–3, 6–4, 7–6


title: Wimbledonin tennisturnaus 1999

text: Lindsay Davenport / Corina Morariu – Mariaan de Swardt / Olena Tatarkova 6–4, 6–4


title: Wimbledonin tennisturnaus 1999

text: Lisa Raymond / Leander Paes – Anna Kurnikova / Jonas Björkman 6–4, 3–6, 6–3


title: Ernst von Delius

text: Ernst von Delius (29. maaliskuuta 1912 Plessa, Saksa – 26. heinäkuuta 1937) oli saksalainen kilpa-autoilija, joka ajoi 1930-luvulla Grand Prix -kilpailuja muun muassa Auto Unionilla. Von Delius kuoli 25-vuotiaana Nürburgringillä ajetussa Saksan Grand Prix'ssa vuonna 1937 kolaroituaan Richard Seamanin kanssa.


title: Luettelo Euroopan Unionin toimintakieltoon asettamista lentoyhtiöistä

text: Tämä on luettelo Euroopan Unionin toimintakieltoon asettamista lentoyhtiöistä, eli niin sanottu lentoyhtiöiden musta lista. Euroopan Unionin päätöksellä jokin lentoyhtiö saatetaan asettaa toimintakieltoon Euroopassa turvallisuuslaiminlyöntien vuoksi. EU saattaa myös rajoittaa joidenkin yhtiöiden toimintaa Euroopassa.


text: Seuraavien yhtiöiden toimintaa on rajoitettu tai niiden toiminta on kielletty Euroopassa.


title: Piedmont (Kalifornia)

text: Piedmont on pieni, varakas kaupunki Alamedan piirikunnassa, Kaliforniassa. Sen asukasluku oli vuoden 2010 väestönlaskennassa 10 952. Kaupungilla on pinta-alaa 4,4km². Tämä alue ei sisällä vettä.


title: Piedmont (Kalifornia)

text: Piedmont listattiin vuonna 2007 CNN Money Magazinen 25:n parhaiten tienaavan kaupungin joukkoon. Forbes nimesi kaupungin samana vuonna Yhdysvaltojen parhaaksi asuinpaikaksi.


title: Osmo Karjalainen

text: Osmo Karjalainen (2. helmikuuta 1940 Ii – 5. huhtikuuta 2013 Kuusamo) oli suomalainen hiihtäjä.


title: Osmo Karjalainen

text: Karjalainen sijoittui Sapporon 1972 talviolympialaisissa 4 × 10 kilometrin viestissä viidenneksi ja 15 kilometrin henkilökohtaisella matkalla kymmenenneksi sekä keskeytti 30 kilometrillä. Ylä-Tatran MM-kilpailuissa 1970 hän sijoittui viestissä seitsemänneksi ja 15 kilometrillä 14:nneksi. Falunin MM-kilpailuissa 1974 hän oli viestissä neljäs ja 15 kilometrillä 13:s.


title: Osmo Karjalainen

text: ”Osku” Karjalainen edusti seuratasolla Kuusamon Erä-Veikkoja, jonka joukkueessa hän voitti 4 × 10 kilometrin viestissä Suomen-mestaruuden vuosina 1967–1973 ja 1975–1976. Henkilökohtaisen Suomen-mestaruuden hän voitti 15 kilometrillä vuosina 1969 ja 1971 sekä 30 kilometrillä vuosina 1971 ja 1972. Muita mainittavia voittoja hän saavutti Harrachovin 15 kilometrillä vuonna 1964, Puijon 15 kilometrillä vuosina 1966 ja 1970, Salpausselän ja Rukan 15 kilometrillä vuonna 1970, Holmenkollenin 15 kilometrillä vuonna 1971 sekä Ounasvaaran 15 kilometrillä vuonna 1972.


title: Osmo Karjalainen

text: Osmo Karjalaisen veli Unto Karjalainen kuului Kuusamon Erä-Veikkojen SM-kultaa voittaneeseen viestijoukkueeseen vuosina 1967 ja 1968.


title: Manne Liimatainen

text: Manne Matti Liimatainen (s. 31. maaliskuuta 1943 Kannonkoski) on entinen suomalainen hiihtäjä.


title: Manne Liimatainen

text: Liimatainen sijoittui Sapporon 1972 talviolympialaisissa 15 kilometrin hiihdossa 35:nneksi. Hän edusti seuratasolla aluksi Kannonkosken Kihoa ja sittemmin Kuusamon Erä-Veikkoja, jonka joukkueessa hän voitti 4 × 10 kilometrin viestissä Suomen-mestaruuden vuosina 1970–1973 ja 1975. Henkilökohtaisen SM-hopean hän saavutti 50 kilometrillä vuonna 1971. Hän voitti Puijon 30 kilometrin kilpailun vuonna 1967 ja sijoittui kolmanneksi Salpausselän 50 kilometrillä vuonna 1972.


title: Manne Liimatainen

text: Ammatiltaan Manne Liimatainen oli rajavartija.


title: Raimo Lehtinen (hiihtäjä)

text: Raimo Kalevi Lehtinen (s. 27. helmikuuta 1946 Kauhava) on 1970-luvulla menestynyt suomalainen hiihtäjä.


title: Raimo Lehtinen (hiihtäjä)

text: Lehtinen edusti Suomea Sapporon 1972 talviolympialaisissa, joissa hän keskeytti 30 kilometrin hiihdossa. Ylä-Tatran MM-kilpailuissa 1970 hän sijoittui viestissä seitsemänneksi ja 30 kilometrillä sijalle 14. Falunin MM-kilpailuissa 1974 hän oli viestissä neljäs, 30 kilometrillä seitsemäs ja 50 kilometrillä 24:s.


title: Raimo Lehtinen (hiihtäjä)

text: "Rami" Lehtinen edusti seuratasolla Leppävirran Viriä, Pateniemen Urheilijoita ja Oulujoen Kiekkoa. Hän voitti Suomen-mestaruuden 30 kilometrillä vuonna 1969 sekä saavutti SM-hopeaa 30 kilometrillä vuonna 1972 ja 15 kilometrillä vuonna 1973 sekä SM-pronssia 30 kilometrillä vuonna 1973 ja 15 kilometrillä vuonna 1974. Hän voitti kansainvälisen sotilasurheiluliiton (CISM) mestaruuden partiohiihdossa vuosina 1970 ja 1971 sekä viestissä vuonna 1971.


title: Raimo Lehtinen (hiihtäjä)

text: Raimo Lehtisen puoliso Riitta Lehtinen (o.s. Nyyssönen) voitti viestihiihdossa kaksi Suomen-mestaruutta.


title: International Island Games Association

text: International Island Games Association eli IGA on järjestö, jonka päätehtävä on hallinnoida Island Games -nimistä tapahtumaa, johon osallistuu useita saaria sekä Euroopasta että muilta hallintoalueilta. IGA toimii yhteistyössä jäseniensä kanssa sekä sponsoroi kisoja. IGA tutkii, mitkä saaret täyttävät sen vaatimukset. Edelleenkään vuoden 2005 jälkeen, jolloin Menorca liittyi, ei ole uusia jäseniä tullut.


title: International Island Games Association

text: Nykyiset IGAn jäsenet ovat:


title: Ukrainan presidentinvaalit 2010

text: Ukrainan vuoden 2010 presidentinvaalien ensimmäinen kierros järjestettiin 17. tammikuuta ja toinen kierros 7. helmikuuta 2010 . Vaalien toisella kierroksella vastakkain olivat Alueiden puolueen Viktor Janukovytš ja pääministeri Julija Tymošenko. Toisen kierroksen äänistä Janukovytš sai 48,95 % ja Tymošenko 45,47 %. Janukovytš on julistautunut vaalien voittajaksi, mutta Tymošenko ei ole tunnustanut tappiotaan. Vaalit olivat järjestyksessään viidennet Ukrainan Neuvostoliitosta itsenäistymisen jälkeen.


title: Ukrainan presidentinvaalit 2010

text: Ukrainan presidentti valitaan suoralla kansanvaalilla viiden vuoden välein. Jos kukaan ehdokkaista ei saa ensimmäisellä kierroksella yli puolta äänistä, järjestetään kahden eniten ääniä saanen kesken toinen kierros.


title: Ukrainan presidentinvaalit 2010

text: Ehdokkaaksi haluavan täytyy olla yli 35-vuotias Ukrainan kansalainen, joka on asunut Ukrainassa vähintään 10 vuotta ja osaa puhua ukrainaa sujuvasti.


title: Ukrainan presidentinvaalit 2010

text: Ensimmäinen kierros järjestettiin 17. tammikuuta.


title: Ukrainan presidentinvaalit 2010

text: Viiden eniten ääniä saaneen ehdokkaan kannatus alueittain ensimmäisellä kierroksella


title: Ukrainan presidentinvaalit 2010

text:
Vaalien toinen kierros järjestettiin sunnuntaina 7. helmikuuta. Tiistaihin 9. helmikuuta mennessä äänistä oli laskettu 99,94 %. Janukovytš julistautui vaalien voittajaksi ja vaati Tymošenkon eroavan pääministerin tehtävistä, mutta Tymošenko ei ole tunnustanut tappiotaan ja väittää vaaleja vilpillisiksi. 13. helmikuuta Tymošenko ilmoitti vievänsä vaalitulokset oikeuteen, vaikka kansainväliset vaalitarkkailijat ovat kiitelleet vaaleja avoimiksi ja rehellisiksi. Ukrainan keskuvaalilautakunta vahvisti Janykovytšin voiton 14. helmikuuta.
Ehdokkaat


title: Ukrainan presidentinvaalit 2010

text: Vaalien tärkeimmiksi kysymyksiksi nousivat:


title: Island Games

text: Island Games on International Island Games Associationin joka toinen vuosi järjestämä kesäurheilutapahtuma, joka ottaa mallia olympialaisista.


title: Island Games

text: Island Games järjestettiin ensi kerran vuonna 1985 Mansaarella, osana kyseisen saaren kansainvälista urheiluvuotta. Ensimmäisissä kisoissa mukana oli 15 maata sekä 600 urheilijaa ja toimitsijaa. Kisat on siitä lähtien järjestetty kahden vuoden välein.


title: Island Games

text: Kisojen pitävät valitsevat lajeikseen 12–14 seuraavista lajeista:


title: Pahaputket

text: Pahaputket ("Oenanthe") on suku sarjakukkaiskasvien heimossa. Siihen kuuluu 40 lajia, joita esiintyy Euroopasta Australiaan. Pahaputket ovat useimmiten myrkyllisiä, sillä ne sisältävät polyasetyleenihiilivetyjä. Pahaputkien tieteellinen nimi "Oenanthe" on homonyymi kivitaskujen lintusuvun kanssa.


title: Pahaputket

text: Pahaputket ovat märillä paikoilla tavattavia melko kookkaita ruohoja. Juuriin on usein kehittynyt mukuloita. Lehdet ovat hienoliuskaiset ja moneen kertaan parilehdykkäiset. Kukintona on pienikukkainen sarja.


title: Pahaputket

text: Lajit Pohjoismaissa:


title: Pahaputket

text: Lajeja muualla:


title: Pahaputket

text: Suomessa kasvaa harvinaisena luonnonvaraisena yksi pahaputkilaji: liejupahaputki. Etelä-Skandinaviassa, Etelä-Ruotsissa ja Tanskassa kasvaa myös kolme muuta lajia: pulleapahaputki, jokipahaputki ja kaitapahaputki.


title: Teuvo Hatunen

text: Teuvo Juhani Hatunen (20. elokuuta 1944 Haapavesi – 15. joulukuuta 2010 Ylitornio) oli suomalainen hiihtäjä.


title: Teuvo Hatunen

text: Hatunen sijoittui Sapporon 1972 talviolympialaisissa 30 kilometrillä 22:nneksi ja 50 kilometrillä 32:nneksi. Ylä-Tatran MM-kilpailuissa 1970 hän sijoittui viestissä seitsemänneksi ja 50 kilometrillä 12:nneksi.


title: Teuvo Hatunen

text: "Teukka" Hatunen edusti seuratasolla Haapaveden Urheilijoita ja Ounasvaaran Hiihtoseuraa. Hän voitti Suomen-mestaruuden 50 kilometrillä vuonna 1969. Hän saavutti SM-hopeaa 30 ja 50 kilometrillä vuonna 1970 sekä SM-pronssia 50 kilometrillä vuonna 1971 ja 30 kilometrillä vuonna 1972. Hän voitti Salpausselän kisojen 50 kilometrin kilpailun vuonna 1970. Puijon hiihdoissa hän sijoittui toiseksi 15 ja 30 kilometrillä vuonna 1971, ja Ounasvaaran kisoissa hän oli 15 kilometrillä kolmas vuonna 1967. Hän voitti sotilaiden maailmanmestaruuden partiohiihdossa vuosina 1968 ja 1971, 4 × 10 kilometrin viestihiihdossa vuonna 1968 sekä ampumahiihtoviestissä vuonna 1971.


title: Kalastajatorpanajo

text: Kalastajatorpanajo (ruotsiksi Fiskartorpsloppet) oli Helsingissä ajettu autokilpailu. Siellä ajettiin 31. lokakuuta 1937 Grand Prix -kilpailu. Kilpailu ei kuulunut Grand Prix -kauden 1937 EM-kalenteriin, joten kilpailusta ei jaettu pisteitä. Kalastajatorpanajossa ajoi vain suomalaisia ja ruotsalaisia kuljettajia. Voiton vei suomalainen Karl Ebb, joka ajoi Mercedes-Benz SSK -autoa.


title: Marcelino Iglesias Ricou

text: Marcelino Iglesias Ricou (s. 16. huhtikuuta 1951 Bonansa, Espanja) on espanjalainen poliitikko. Hän on toiminut Aragonian aluehallituksen puheenjohtajana vuodesta 1999 lähtien vuoteen 2011 asti, ja edustaa sosialistista työväenpuoluetta. Aikaisemmin Iglesias on ollut Bonansan pormestari vuosina 1985–1997.


title: Derick Brassard

text: Derick Brassard (s. 22. syyskuuta 1987 Hull, Québec) on kanadalainen jääkiekkoilija, vasenkätisellä mailalla pelaava keskushyökkääjä. Hän pelaa NHL-liigan Pittsburgh Penguinsissa.


title: Derick Brassard

text: Brassard aloitti QMJHL-junioriliigan Drummondville Voltigeursissa kesken kauden 2003–2004. Seuraavalla kaudella hänestä tuli joukkueen avainpelaaja ja hänet palkittiin sarjan vuoden tulokkaana. Brassard valittiin myös Kanadan alle 18-vuotiaiden maajoukkueeseen. Kaudella 2005–2006 Brassard oli joukkueensa paras pelaaja, ja hänet palkittiin Mike Bossy Trophylla sekä valittiin QMJHL:n ykköstähdistökentälliseen. Columbus Blue Jackets varasi Brassardin kauden jälkeen . Kausi 2006–2007 katkesi olkapäävammaan, joka häiritsi pelaamista vielä seuraavalla kaudellakin.


title: Derick Brassard

text: Kaudeksi Brassard teki sopimuksen Columbuksen kanssa, ja pelasi sekä edustuksessa että farmissa Syracuse Crunchissa minkä olkapäänsä kanssa pystyi. Kaudella Brassard teki läpimurtonsa NHL:ään ja vakiinnutti paikkansa Columbuksen kokoonpanossa. Brassard pystyi pelaamaan vain 31 ottelua runkosarjassa, sillä loukkasi jälleen olkapäänsä tapellessaan James Nealin kanssa. Kausi oli Brassardin ensimmäinen terve kausi ammattilaisena. Hän pelasi 79 ottelua tehden yhdeksän maalia ja 27 syöttöpistettä. Kausina 2010–2011 ja 2011–2012 hän teki molempina yli 40 tehopistettä.


title: Derick Brassard

text: NHL-kauden 2012–2013 alku lykkääntyi työsulun vuoksi, jonka aikana Brassard pelasi kuusi ottelua Itävallan liigan EC Red Bull Salzburgissa. Huhtikuussa 2013 hän siirtyi juuri ennen siirtotakarajaa New York Rangersiin pelaajakaupassa, jossa Rangers sai hänen lisäkseen hyökkääjä Derek Dorsettin, puolustaja John Mooren ja kuudennen kierroksen varausvuoron . Blue Jacketsiin siirtyivät hyökkääjä Marián Gáborík sekä puolustajat Blake Parlett ja Steven Delisle. Brassard pelasi ensimmäisen ottelunsa uudessa joukkueessaan, ottelun Pittsburgh Penguinsia vastaan, vain tunteja siirron jälkeen ja teki siinä neljä tehopistettä, maalin ja kolme syöttöpistettä. Uransa ensimmäisissä playoff -peleissä Brassard oli joukkueensa paras pistemies tehoilla 2+10=12.


title: Derick Brassard

text: Brassard kertoo kauden lopussa tehdyssä haastattelussa, että vaihto Blue Jacketsista Rangersiin auttoi häntä nauttimaan taas jääkiekosta, kun viime pelit Blue Jacketsissa olivat hänelle vaikeita. Brassard pelasi kolme kokonaista kautta New Yorkissa. Kesällä 2016 Brassard kaupattiin Ottawa Senatorsiin vaihdossa Mika Zibanejadiin.


title: Derick Brassard

text: Keväällä 2018 Ottawa kauppasi Brassardin Pittsburgh Penguinsiin yhdessä Vincent Dunnin kanssa vaihdossa Ian Coleen ja Filip Gustavssoniin.


title: Island Games 2007

text: Island Games 2007 oli 12. kerta, kun Island Games -kilpailu järjestettiin. Kisat olivat ensimmäistä kertaa Rodoksella, Kreikassa. Osallistuvia joukkueita oli 25, ja urheilijoita noin 3 000. Urheilumuotoja oli ohjelmassa 14. Kisat pidettiin 30. kesäkuuta – 6. heinäkuuta 2007. Kisojen menestynein oli Jersey, ja kisaisäntä Rodos oli toinen. Sijalle kolme pääsi Färsaaret.


title: Papin perhe

text: Papin perhe on Minna Canthin vuonna 1891 kirjoittama näytelmä, jossa kuvataan suomalaisen perheen elämää 1800-luvulla. Perheen isä on paikkakunnalla arvostettu pappi, ja muutoinkin perheen asiat ovat kunnossa. Ongelmia syntyy, kun perheen lapset eivät haluakaan elää samoin kuin vanhempansa. Poika Jussi on kiinnostunut uudesta poliittisesta radikalismista ja tytär Maiju kannattaa naisten itsenäistymispyrkimyksiä. Tällaiset ajatukset ovat ristiriidassa vanhoillisen pastorin näkemysten kanssa.


title: Papin perhe

text: "Papin perhe" on yksi suomalaisen näytelmäkirjallisuuden klassikoista. Teatterin esitystietokannan mukaan sitä on esitetty 58 eri otteeseen Suomen ammattiteattereissa. Suomen Kansallisteatterissa sitä on esitetty vuosina 1919, 1924, 1942, 1963 ja 2005. Turun kaupunginteatterin versiosta vuonna 1962 on tehty myös televisiotaltiointi.


title: Thomas Enqvist

text: Thomas Enqvist (s. 13. maaliskuuta 1974 Tukholma) on entinen ruotsalainen tennispelaaja. Parhaimmillaan hän sijoittui ATP-maailmanlistalla neljänneksi marraskuussa 1999.


title: Thomas Enqvist

text: Australian avoimissa 1999 Enqvist pääsi loppuotteluun voitettuaan välierissä Nicolás Lapentin. Loppuottelussa hän hävisi Jevgeni Kafelnikoville. Uransa aikana hän voitti 19 ATP-turnausta kaksinpelissä mukaan lukien kolme Masters-turnausta: Pariisi (1996), Stuttgart (1999) ja Cincinnati (2000).


title: Thomas Enqvist

text: Davis Cupissa Enqvist edusti Ruotsia 15 maaottelussa vuosina 1995–2004. Hän pelasi vuoden 1996 Davis Cupin loppuottelussa ja voitti molemmat kaksinpelinsä. Ruotsi kuitenkin hävisi loppuottelun Ranskalle hävittyään kolme muuta ottelua.


title: Autentikaattori

text: Autentikaattori eli varmistin (joskus myös digipassi tai avain-tokeni) on pieni laite, joka mahdollistaa salasanan (käyttäjätunnuksen) varmemman turvallisuuden. Laitteessa on yleensä sarja numeroita, jotka vaihtuvat tietyn ajan välein.


title: Sonic the Hedgehog 4: Episode I

text: Sonic the Hedgehog: Episode I on Segan Sonic the Hedgehog -pelisarjaan kuuluva episodinen tasohyppelypeli. Peli julkaistiin ladattavaksi Xbox Live-, WiiWare- ja PlayStation Network -palveluihin syksyllä 2010. Peli on jatkoa Segan ja Sonic Teamin alkuperäisille Sega Mega Driven peleille ja jatkaa "Sonic & Knuckles" -pelin tarinaa. Joulukuussa 2011 ilmoitettiin teaser-videon kautta toisen episodin olevan työn alla. Toinen osa, "", julkaistiin toukokuussa 2012.


title: Sonic the Hedgehog 4: Episode I

text: Tuhottuaan tri Eggmanin Death Egg -avaruusaluksen Sonic jättää ystävänsä Tailsin ja Knucklesin lähtien seikkailemaan yksin uusille alueille. Tri Eggmanin suunnitelmana on käyttää vanhoja ja parhaita bandik-robotteja maailmanvalloituksessaan.


title: Sonic the Hedgehog 4: Episode I

text: Ensimmäisessä osassa voi pelata vain Sonicilla. Sonicin uutena kykynä on hakeutuva Homing Attack (ensiesiintyminen "Sonic Adventure" -pelissä), vanhojen kierimisen, Spin Dashin ja hyppyhyökkäyksen lisäksi. Pelissä tuttuun tyyliin on suoritettava taso loppuun 10 minuutissa. Sonic on voittamaton niin kauan kuin hänellä on vähintään yksi sormus (mutta tämä ei suojaa Sonicia kaikilta vaaroilta). Lisäksi pelissä on tuttuun tapaan monitereja, jotka sisältävät muun muassa kymmenen sormusta, suojakentän, lisäelämän sekä kuolemattomuuden hetkeksi aikaa. Pelissä nähdään paranneltuja versioita Badnik-roboteista.


title: Sonic the Hedgehog 4: Episode I

text: Ensimmäinen osa sisältää neljä tasoa, joista jokaisessa on kolme näytöstä (act) ja pomotaistelu. Pelin erikoistasot (engl. Special Stage) vastaavat "Sonic the Hedgehog" -pelissä olevia, ja Wii- ja PlayStation 3 -versiot hyödyntävät pelissä liikkeentunnistusta. Seitsemästä erikoistasosta on löydettävä Kaaossmaragdit selviämällä sokkelon läpi ennen aikarajan loppumista sekä varottava koskemasta huutomerkki-palloihin, sen koskettaminen poistaa sinut Special Stagesta (kuten myös Kaaossmaragdin saaminen). Saatuasi haltuusi kaikki 7 Kaaossmaragdia Sonic voi muuttua Super Soniciksi normaaleissa tasoissa.


title: Funanin kuningaskunta

text: Funanin kuningaskunta oli hindulais-buddhalainen kuningaskunta Mekongin suistossa nykyisen Vietnamin alueella. Funan perustettiin ensimmäisellä vuosisadalla jaa., ja sen kukoistusta kesti 500-luvulle jaa. asti. Laajimmillaan se hallitsi nykyistä Etelä-Vietnamia ja osia Laosista, Myanmarista, Kambodžasta, Thaimaasta ja Malesiasta Malakan niemimaalla. Funanin kuningaskunta on Kaakkois-Aasian vanhin tunnettu valtio. Se tunnetaan vain kiinankielisellä nimellä Fu Nan (länsimaisittain Funan).


title: Funanin kuningaskunta

text: Lähes kaikki tieto Funanista perustuu kiinalaisiin aikakirjoihin. Arkeologinen tutkimus Kambodžassa ja Vietnamissa keskeytyi 60 vuodeksi Indokiinan konfliktin ja sitä seuranneiden sisällissotien takia ja alkoi uudelleen vasta 1970-luvun lopulla.


title: Funanin kuningaskunta

text: Funanin synnystä ja alkuvaiheista on olemassa vain myyttisiä legendoja, jotka tunnetaan vain kiinalaisista kronikoista. Kiinalaiset K'ang T'ai ja Chu Ying vierailivat Funanissa 245-250. Heidän kirjoitusten mukaan Funanin alkuperäinen hallitsija oli kuningatar Liu-ye. Mo-fousta saapui sitten henkiä palvova Hun, jolla oli taikajousi. Hunin onnistui valloittaa Liu-ye, ja Hunista tuli Funanin ensimmäinen kuningas. Toisen version mukaan kuningatar oli Ye-liu. Hun-houei oli ulkomaalainen, joka palvoi henkiä ja jolla oli taikajousi. Hun-houei saapui Funaniin kauppiaiden mukana, valloitti Ye-liun ja nai hänet. Kolmannessa versiossa kuningatar on jälleen Liu-ye, Hun-t'ien tulee puolestaan Ki-maasta, ja hänellä on hengiltä saama taikajousi. Neljännessä ja viimeisessä versiossa kuningatar oli niin ikään Liu-ye, Hun-t'ien palvoi henkiä, ja hänellä oli taikajousi, mutta hän tuli etelästä Kiaosta. Hän nai Liu-ye, nousi kuninkaaksi ja antoi pojalleen 7 kaupunkia hallittavakseen.


title: Funanin kuningaskunta

text: Legendojen tulkitseminen on hankalaa, mutta erittäin suurella todennäköisyydellä voidaan kuitenkin olettaa, ettei legendojen Hun ollut intialainen eikä myöskään brahmaani, sillä Funanilla ei tähän aikaan vielä ollut yhteyksiä Intiaan. Hunin mahdolliseksi kotipaikaksi on ehdotettu Malakan niemimaan itärannikkoa.


title: Funanin kuningaskunta

text: Liu-yen ja Hunin jälkeinen aika on edelleen myyttistä. Edellä mainitun toisen version mukaan heidän jälkeläisensä hallitsivat, kolmannen version mukaan heidän poikansa ja pojanpoikansa hallitsivat P'an-huangin kuolemaan asti. Neljännen version 7 kaupunkia hallinneen pojan jälkeläinen Hun-p'an-houang yhdisti kaikki kaupungit, ja hänen poikansa hallitsivat niitä.


title: Funanin kuningaskunta

text: Uuden dynastian synnystä kiinalaiset kronikat antavat myös useita versioita. Yhden mukaan Ye-Liun ja Hun-Houein dynastia heikkeni ja kenraali Fan Hsün aloitti uuden dynastian. Toisen version mukaan P'an-houangin kuoltua Fan-shih-man valittiin kuninkaaksi. Häntä seurasi Chan, joka tappoi oikean kruununperillisen, vain joutuakseen Fan-shih-manin toisen pojan Changin murhaamaksi. Chang puolestaan päätti päivänsä kenraali Fan-Hsünin käsissä, joka sitten valittiin kuninkaaksi. Kolmannessa versiossa P'an-houangia seurasi P'an-P'an, joka antoi Fan-manin (toisen version Fan-shih-man) hoitaa valtakunnan asioita. Kuninkaan kuoltua Fan-man valittiin kuninkaaksi, ja hän rakensi suuria laivoja ja valloitti naapurikuningaskuntia (muun muassa Tun-sunin). Sen jälkeen hän kruunautti itsensä ”Funanin suurkuninkaaksi”. Kolmannessa versiossa on myös lukuisia murhia ennen kuin Fan-Hsünista tässäkin versiossa tulee kuningas.


title: Funanin kuningaskunta

text: Kiinalaisten mainitsema Tun-sun on paikallistettu Malakan niemimaalle. Mielipiteet sen sijainnista ovat vaihdelleet eteläisestä Malakasta pohjoisen Tenasserimiin. Tenasserimiä pidetään todennäköisempänä sijaintina, sillä kiinalaisten kirjoitusmerkki Tun-sunille on lähtöisin monin kielen kantamuodosta. Kiinalaisten kronikoiden mukaan Tun-sunin kieli oli samankaltainen kuin Funanin asukkaiden. Tämän perusteella on päätelty, että Funanin asukkaat olisivat todennäköisesti olleet mon-khmerejä mutta eivät vielä kuitenkaan khmerejä.


title: Funanin kuningaskunta

text: Kiinalaiset kronikat kertovat lisäksi kaksi versiota Funanin ensimmäisistä yhteyksistä Intiaan. Ensimmäisen mukaan Funaniin saapui Fan-Chanin aikana mies, joka kertoi Intian tavoista, vauraudesta ja suuruudesta. Toisen version mukaan Fan-Chan lähetti lähetystön intialaisen kuninkaan luokse. Heidän matkansa kesti neljä vuotta, ja he palasivat takaisin Funaniin samoihin aikoihin, kun kiinalaisten ensimmäinen lähetystö oli siellä 245-250.


title: Funanin kuningaskunta

text: Ennen kiinalaisten tai intialaisten saapumista Funan oli jo merkittävä paikallinen merivalta ja kansainvälisen kaupankäynnin keskus, jonka kautta kauppareitit kulkivat Han-dynastian Kiinasta Intiaan, Lähi-Itään ja Rooman valtakuntaan. Vuosina 245-250 vieraillen kiinalaisten tarkoituksena olikin kauppasuhteiden solmiminen, sillä Kolmen kuningaskunnan aikana Wu-kuningaskunta saattoi käydä kauppaa vain meriteitse. Vierailun jälkeen kiinalaisista lähteistä löytyy monia mainintoja Funanin edustajista Kiinassa.


title: Funanin kuningaskunta

text: Kiinalaisten lähteiden mukaan Funanin Tien-chu Chan-t'an (tai Chu Chan-t'an) lahjoitti kesyjä elefantteja Kiinaan 357. Mainittu henkilönnimi on aiheuttanut lukuisia spekulaatioita Funanin silloisesta tilasta. George Cœdèsin mukaan se on osoitus siitä, että Funan oli tuolloin joutunut intialaisen Chan-t'anin vallan alle. Michael Vickeryn mukaan tällainen tulkinta on romantisoivaa historiankirjoitusta, joka edellyttää, että ulkomailta saapunut aristokraatti olisi noin vain voinut päästä valtaan ja pysyä siellä ilman tuon yhteiskunnan tukea. Lisäksi se hänen mukaansa edustaa vanhentunutta näkemystä, jonka mukaan Kaakkois-Aasia olisi ollut täysin kehittymätön ennen intialaisten tuloa. Myöhemmän historian valossa onkin todennäköisempää, että lähettiläinä on käytetty ulkomaalaisia (tai ulkomaalaissyntyisiä) heidän kielitaitonsa ja riippumattomuutensa takia.


title: Funanin kuningaskunta

text: Kiinalaisten kronikat (ja niiden myöhemmät versiot) 400-luvulta ovat sekavia ja epäjohdonmukaisia. Liu-Song-dynastian (420-479) ajan kronikat kertovat, että dynastian loppupuolella Funanin hallitsijana oli Chiao Chen-ju eli Jayavarman. Toisen version mukaan yksi Chu Chan-t'anin seuraajista oli Chiao Chen-ju, intialainen brahmaani, joka oli lähtenyt hallitsemaan Funania ylimaallisen äänen käskystä ja jonka funanilaiset hyväksyivät hallitsijaksi. Häntä seurasi Liu-Song-dynastian kaudella 424-453 Shih-li-t'o-pa-mo ja myöhemmällä kaudella 483-493 Chö-sie-pa-mo eli Jayavarman. Jokseenkin varmaa on joka tapauksessa, että Funanin hallitsija 400-luvun lopulla oli Jayavarman arvonimenään ”Kaundinya”. Kronikan mukaan hän kuoli 514 ja hänen seuraajansa oli Rudravarman eli kiinaksi Liu-t'o-pa-mo. Rudravarmanin tiedetään lähettäneen viisi lähetystöä Kiinaan vuosina 517-539.


title: Funanin kuningaskunta

text: Kiinalaisten kronikoiden maininnat Funanista loppuvat 500-luvun puolivälissä. Tang-dynastian ajalta on peräisin tieto, että Chenla olisi valloittanut Funanin 600-luvun alussa. Funanin Oc Eo -satamakaupungin kaivausten perusteella on todettu, että se hylättiin 600-luvun puoliväliin mennessä. Funanin katoaminen sijoittuu aikaan, jolloin kauppareitit muuttuivat merkittävästi. Merireitit siirtyivät etelämmäksi Sumatralle, jonne oli syntymässä Srivijayan merimahti. Myös maitse kulkevat kauppareitit muuttuivat, kun Kiina sai haltuunsa Keski-Aasian kauppareitit. Kiinalaisten raportoima Funanin tuho on saattanut olla pelkästään vallanperimyskiista tai hallitsijoiden siirtyminen pohjoisemmaksi, jotta he voisivat hyötyä uusista kauppareiteistä.


title: Funanin kuningaskunta

text: Funanin hallitsijoista on vähän tietoa, ja useimpien nimiä ei edes tiedetä. Funanin hallitsijat voidaan kuitenkin jakaa hallitsijan arvonimen mukaan kolmeen dynastiaan: Hun, Fan ja -varman.


title: Funanin kuningaskunta

text: Tiedot Hun-dynastiasta perustuvat perimätietoon. Sen kestosta ei ole tietoja. Hallitsijoiden oletetaan olleen samaa sukua. Lisäksi usein oletetaan, että hallitsijat olivat miehiä, mutta varmuudella tämä voidaan sanoa vain ensimmäisestä kuninkaasta Hun-t'ienista ja dynastian kahdesta viimeisestä hallitsijasta (P'an-huang ja P'an-p'an).


title: Funanin kuningaskunta

text:
Perimätiedon mukaan Fan-shih-man valittiin Funanin kuninkaaksi, koska Hun-dynastia oli heikentynyt. Fan-dynastia oli kestoltaan lyhyt (vain viisi hallitsijaa), ja yleisin vallanperimystapa oli murha. Viimeisen Fan-kuninkaan sukulaisuussuhdetta edeltäneisiin hallitsijoihin ei tunneta.
Fan Hsünia seuraa Funanin historiassa yli kahden vuosisadan katkos, jolta ajalta ei tunneta hallitsijoita. Fan-hallitsijoiden suhdetta -varmaneihin ei myöskään tunneta. Voi olla, että kyseessä on edelleen Fan-dynastia, joka on vain ottanut intialaisperäisen -varmanin arvonimekseen. Toisaalta kyseessä voi olla täysin uusi dynastia, joka käytti varmania erottuakseen Fan-hallitsijoista.


title: Bermersheim vor der Höhe

text: Bermersheim vor der Höhe on paikkakunta Saksassa Rheinland-Pfalzin osavaltiossa Alzey-Wormsin piirikunnassa. Sen väkiluku on 401 (2010). Se sijaitsee Saksan tärkeimmällä viininviljelyalueella Rheinhessenissä. Ensimmäinen kirjallinen maininta Bermersheim vor der Höhestä on vuodelta 768 Lorschin luostarin kiinteistökaupan yhteydessä.


title: Bermersheim vor der Höhe

text: Bermersheim vor der Höhessä on Hildegard Bingeniläisen kastekirkko.


title: Csonka

text: Csonka János Automobilgyár oli itävaltaunkarilainen autonvalmistaja, joka toimi vuosina 1900–1912. Yrityksen perusti János Csonka.


title: Csonka

text: Autotekniikan uranuurtaja János Csonka aloitti oman autotuotantonsa toimittamalla Unkarin postilaitokselle alumiinirunkoisia, motorisoituja kolmipyöräisiä ajoneuvoja, joista ensimmäinen ilmestyi Budapestin katukuvaan 12. marraskuuta 1900. Moottorivalikoimaan kuuluivat yksi- ja kaksisylinteriset vaihtoehdot.


title: Csonka

text: Vuonna 1904 postilaitos tilasi kahdeksan nelisylinterisellä moottorilla varustettua autoa. Ensimmäinen postin tilaamista autoista valmistui Budapestin teknillisellä korkeakoululla 31. toukokuuta 1905. Tätä päivämäärää pidetään Unkarin autoteollisuuden alkuna. Doxa-nimisessä autossa oli nelisylinterinen moottori, jonka sylinteriryhmä oli valettu kahdessa osassa sekä tasauspyörästö. Takaosassa oli kahden kuutiometrin kokoinen tavaratila. Auton luotettavuutta testattiin 2 000 kilometrin mittaisella koeajolla. Unkarin autokerhon johtaja Béla Zichyn esityksestä suunniteltiin 24-hevosvoimaisella moottorilla varustettu muunnelma. Kaksi näistä autoista osallistui vuonna 1909 kilpailuun, jonka reitti kulki Budapestistä Berliinin kautta Müncheniin, ja ne sijoittuivat kilpailussa hyvin. Autoissa oli Glattfelderin valmistamat korit. Vuonna 1910 postiautoja valmistettiin vielä 31 ja seuraavana vuonna kuusi kappaletta.


title: Csonka

text: Korkeakoulun tiloissa valmistui useita autoja, sillä János Csonka vastasi konelaboratoriosta, jota hänellä oli lupa käyttää myös omiin tarkoituksiinsa. Koska omat voimavarat autontuotantoon olivat kuitenkin vähäiset, valmistusoikeuksia myytiin myös muille yrityksille. 1. lokakuuta 1910 postilaitos tilasi kymmenen postilinja-autoa. Nämä 11-paikkaiset ajoneuvot valmisti Röck Csonkan piirustusten pohjalta.


title: Csonka

text: Vuonna 1909 János Csonka suunnitteli yksisylinterisellä neljän hevosvoiman moottorilla varustetun pikkuauton. Sylinterin halkaisija oli 90 mm ja iskun pituus 100 mm. Moottori ja vaihteisto oli integroitu yhtenäiseksi ja autossa oli akseliveto. Csonka vastasi itse sekä moottorin, voimansiirron että rungon suunnittelusta. Autoja valmistui ensimmäisenä vuonna kolme kappaletta, ja ne olivat liikenteessä 1930-luvulle asti.


title: Csonka

text: Csonka päätti keskittyä pikkuautoihin ja suunnitteli vuonna 1911 nelisylinterisellä kahdeksan hevosvoiman tehoisella moottorilla varustetun auton, jossa oli useita edistyksellisiä piirteitä. Sen sylinteriryhmä oli valettu yhdessä osassa, ja moottori, kytkin sekä vaihteisto oli rakennettu yhdeksi kokonaisuudeksi. Autoja valmistui kaikkiaan 14 kappaletta, joista 12 päätyi postilaitokselle, yksi MÁG-yhtymälle sekä yksi lääkäri Ágost Benárdille. Lempinimellä "autoileva tohtori" tunnettu Benárd osallistui autollaan kansainvälisiin kilpailuihin. Mallin valmistuslisenssi myytiin kanadalaiselle yritykselle sekä MÁG:ille, joka sai postilaitokselta toimeksiannon 50 kappaleen valmistuksesta. Pian valmistuksen aloittamisen jälkeen puhkesi ensimmäinen maailmansota, ja autoihin varatut moottorit otettiin asevoimien haltuun.


title: Csonka

text: János Csonka joutui lopettamaan autonvalmistuksen vuonna 1912 ajauduttuaan erimielisyyksiin johtavien unkarilaisten konepajayritysten kanssa. Valmistusoikeudet siirtyivät Röckille, MÁG:lle sekä Magyar Vagon- és Gépgyárille.


title: Csonka

text: Csonka-autojen tuotannon päättyessä kokonaistuotantomääräksi tuli yli 150 kappaletta.


title: Kabulin kansainvälinen lentoasema

text: Kabulin kansainvälinen lentoasema (, ) on 16 kilometrin päässä Kabulin kaupungin keskustasta sijaitseva kansainvälinen lentoasema, joka toimii muun muassa maan kansallisen lentoyhtiön, Ariana Afghan Airlinesin solmukohtana. Lentoasemalla on yksi 3 500 metriä pitkä ja 50 metriä leveä asfalttipäällysteinen kiitotie.


title: Kabulin kansainvälinen lentoasema

text: Lentoasema tunnettiin aikaisemmin nimellä Khwaja Rawašin kansainvälinen lentoasema.


title: Érik Morales

text: Érik Isaac Morales Elvira (tunnetaan nimellä Érik Morales, (s. 1. syyskuuta 1976 Tijuana) on meksikolainen nyrkkeilijä. Hän on voittanut ammattilaisten maailmanmestaruuden kolmessa eri painoluokassa.


title: Érik Morales

text: Morales aloitti nyrkkeilyransa 5-vuotiaana nyrkkeilijäisänsä salilla. Hän otteli amatöörinä 114 ottelua, joista hän voitti 108 ja hävisi 14. Erilaisia amatöörimestaruuksia hän voitti 11 kappaletta. Ammattilaisuransa hän aloitti 16-vuotiaana vuonna 1993.


title: Érik Morales

text: Uransa kahdennessatoista ottelussa Morales pääsi ensi kertaa titteliotteluun voitettuaan tätä ennen suurimman osan vastustajistaan ennen täyttä aikaa. Hän voitti Jose Valdezin WBC-liiton "Mundo hispano" -titteliottelussa vuonna 1994 ja sittemmin puolusti titteliään kolmesti tyrmäysvoitoilla. Huhtikuussa 1995 hän voitti Meksikon mestaruuden ylemmässä kääpiösarjassa Enrique Jupiteria vastaan, ja saman vuoden heinäkuussa hän voitti Pohjois-Amerikan mestaruuden kaikin tuomariäänin Juan Luis Torresilta. Hän puolusti mestaruuksiaan samana vuonna Alberto Martinezia vastaan teknisellä tyrmäyksellä ja voitti Meksikon-mestaruusottelussa haastaja Enrique Angelesin kaikin tuomariäänin. Pohjois-Amerikan mestaruuttaan Morales puolusti Kenny Mitchelliä, Rudy Bradleytä, Hector Acero Sanchezia ja Pedro Javier Torresia vastaan.


title: Érik Morales

text: Lokakuussa 1997 Morales pääsi iskemään WBC-ammattilaisliiton ylemmän kääpiösarjan maailmanmestarudesta hallitsevaa mestaria Daniel Zaragozaa vastaan ja voitti kamppailun teknisellä tyrmäyksellä viimeistä edellisessä erässä. Saman vuoden lokakuussa hän puolusti titteliään John Loweytä vastaan. Likaisessa ottelussa hän sai haavoja päähänsä Loweyn pääpuskuista, mutta voitti lopulta keskeytystuomiolla seitsemännessä erässä Loweyn loukattua kätensä.


title: Érik Morales

text: Huhtikuussa 1998 Morales puolusti mestaruuttaan Remigio Molinaa vastaan. Hän käytti Molinaa kanveesissa jo kolmannessa erässä ja löi tämän lopulta kuudennessa erässä keskeytyskuntoon. Kolmannessa tittelinpuolustuksessaan toukokuussa hän tyrmäsi entisen maailmanmestarin Jose Luis Buenon jo toisessa erässä. Syyskuussa hän pysäytti kaksinkertaisen maailmanmestarin Junior Jonesin neljännessä erässä. Vuonna 1999 Morales puolusti titteliään neljästi. Helmikuussa Angel Chacon joutui taipumaan jo toisessa erässä. Toukokuussa vastassa ollutta Juan Carlos Ramirezia hän käytti kanveesissa kolmesti kunnes tuomari keskeytti ottelun yhdeksännessä erässä. Heinäkuussa Reynante Jamilia vastaan ottelu ehti vanhentua kuudenteen erään. Ensimmäisen kerran Morales joutui ottelemaan täydet 12 erää mestaruusottelussaan vasta kahdeksannella kerralla, kun hän voitti joulukuussa entisen kääpiösarjan mestarin Wayne McCulloughin kaikin tuomariäänin. Helmikuussa 2000 Morales puolusti mestaruuttaan vielä yhdeksännen kerran WBO:n maailmanmestaria maanmiestään Marco Antonio Barreraa vastaan ja voitti uransa tuohon mennessä kovimman kamppailun lopulta hajaäänituomiolla.


title: Érik Morales

text: Barrerasta saavuttamansa niukan voiton jälkeen Barrera nousi samana vuonna painoluokkaa ylöspäin höyhensarjaan (57,2 kg) ja tyrmäsi ensimmäisessä ottelussaan Mike Juarez -nimisen vastustajansa kolmannessa erässä. Saman vuoden joulukuussa hän otteli entistä maailmanmestaria Kevin Kelleytä vastaan väliaikaisesta WBC-liiton maailmanmestaruudesta ja voitti ottelun seitsemännen erän teknisellä tyrmäyksellä. Helmikuussa 2001 hän kohtasi puolustavan mestarin Guty Espadas Jr.:n ja voitti täyden ajan kestäneen ottelun kaikin tuomariäänin.


title: Érik Morales

text: Morales puolusti höyhensarjan mestaruuttaan ensimmäisen kerran ykköshaastaja Injin Chitä vastaan. Kiihkeässä ja tasaisessa ottelussa Morales sai haavan silmäkulmaansa Chin pään kolautuksesta. Kymmenennessä erässä Chi syyllistyi toistuviin rikkeisiin, mutta ottelu kesti täydet 12 erää ja silmä lähes umpeen muurautuneena Morales vei voiton lopulta kaikin tuomariäänin.


title: Érik Morales

text: Kesäkuussa 2000 Morales kohtasi uudelleen niin ikään painoluokkaan nousseen Marco Antonio Barreran. Ottelu eteni jälleen tasaisissa merkeissä vaikka Morales sai pahan osuman nenänvarteensa jo toisessa erässä sekä haavan silmäkulmaansa kahdeksannessa erässä. Morales hallitsi ottelun alkupuolta, mutta erien lähetessä loppuaan Barrera lisäsi hallintaansa ja lopulta voitti arvostelutuomarien hajaäänituomiolla. Sittemmin Barrera luopui WBC-mestaruudestaan ja Morales kohtasi marraskuussa Paulie Ayalan avoimena olleesta tittelistä ja otti voiton nimiinsä kaikin tuomariäänin. Vuonna 2003 Barrera puolusti mestaruuttaan kahdesti tyrmäysvoitoilla Eddie Croftista ja Fernando Velardezista. Lokakuussa hän otteli vielä uudelleen Guty Espadas Jr:a vastaan ja tyrmäsi tämän kolmannessa erässä.


title: Érik Morales

text: Vuonna 2004 Morales luopui höyhensarjan mestaruudestaan noustakseen jälleen painoluokkaa ylemmäs ylempään höyhensarjaan (59 kg). Ensimmäisessä ottelussaan helmikuussa hän kohtasi WBC-liiton maailmanmestaruusottelussa Jesus Chavezin. Chavez otti ottelun aikana kahdesti lukua, mutta kesti kuitenkin loppuun asti. Morales julistettiin voittajaksi kaikin tuomariäänin. Heinäkuussa Morales voitti nimiinsä myös IBF-liiton mestaruuden voitolla kaikin tuomariäänin Carlos Hernándezista.


title: Érik Morales

text: Saman vuoden marraskuussa Morales kohtasi kolmannen kerran urallaan Marco Antonio Barreran. 11 000 silmäparin edessä käyty ottelu oli jälleen äärimmäisen tasaväkinen. Barrera löi toisessa erässä Moralesin nenän auki, mutta Morales piristyi ottelun loppua kohti ja vei tuomarien pistekorteissa nimiinsä viimeiset kuusi erää lukuun ottamatta yhtä tuomaria, joka näki 11. erän menneen tasan Tämä piste-ero riitti siihen että Barrera julistettiin voittajaksi kahden tuomarin pistekorttien perusteella, kun kolmannen tuomarin kortissa pisteet olivat tasan (114-114, 114-115, 113-115). "The Ring" -nyrkkeilyjulkaisu nimesi ottelun vuoden parhaaksi otteluksi.


title: Érik Morales

text: Maaliskuussa 2005 Morales kohtasi silloisen WBC-liiton kärpässarjan mestarin Manny Pacquiaon WBC-liiton international-titteliottelussa ja vei voiton nimiinsä kaikin tuomariäänin kahden pisteen erolla jokaisen tuomarin pistekorteissa. Tämä oli toistaiseksi sittemmin seitsemän eri painoluokan maailmanmestaruuden voittaneen Pacquiaon uran viimeinen tappio. Saman vuoden syyskuussa Morales kuitenkin menetti international-tittelinsä vailla suuria meriittejä olleelle Zahir Raheemille.


title: Érik Morales

text: Tammikuussa 2006 Morales kohtasi uudelleen Pacquiaon international-titteliottelussa, jossa panoksena oli myös pääsy maailmanmestaruusotteluun. Ottelussa Morales kärsi uransa ensimmäisen tappion ennen täyttä aikaa Pacquiaon lyötyä hänet keskeytyskuntoon kymmenennessä erässä. Marraskuussa hän kohtasi Pacquiaon vielä kolmannen kerran, mutta tällä kertaa noutaja tuli jo kolmannessa erässä.


title: Érik Morales

text: Yhdeksän kuukauden kuluttua viimeisestä Pacquiao-tappiosta elokuussa 2007 Morales palasi kehään jälleen painoluokkaa ylöspäin nousseena kevytsarjalaisena (61,2 kg), kun hän kohtasi WBC-liiton maailmanmestaruusottelussa David Díazin. Ottelu oli varsin tasainen, mutta Díaz julistettiin lopulta voittajaksi kaikin tuomariäänin. Kärsittyään neljännen peräkkäisen tappionsa Morales ilmoitti lopettavansa uransa


title: Érik Morales

text: Tammikuussa 2010 Morales ilmoitti palaavansa kehään, yli kolmen vuoden tauon jälkeen, ja kohtaa 27. maaliskuuta nicaragualaisen Jose Alfaron.


title: Clermont-Ferrandin lyhytelokuvajuhlat

text:
Clermont-Ferrandin lyhytelokuvajuhlat on Keski-Ranskassa Clermont-Ferrandin kaupungissa vuosittain järjestettävä tapahtuma.
Elokuvajuhlat alkoivat vuonna 1979, kun Clermont-Ferrandin yliopiston elokuvaseura järjesti lyhytelokuvaviikon. Tapahtuman herättämän suosion kannustamana seura
järjesti lyhytelokuvaviikot myös kahtena seuraavana vuonna.


title: Clermont-Ferrandin lyhytelokuvajuhlat

text: Nykyisin Clermont-Ferrandin lyhytelokuvajuhlat on Ranskan toiseksi suurin elokuva-alan tapahtuma Cannesin elokuvajuhlien jälkeen. Vuonna 2010 festivaalilla vieraili 139 000 ihmistä.


title: Clermont-Ferrandin lyhytelokuvajuhlat

text:
Vuonna 1982 festivaaliin tuli kilpailusarja, jossa palkintoja jaettiin ainoastaan ranskalaisille lyhytelokuville. Kansainvälistä tuotantoa esiteltiin erikoisnäytöksissä, jotka rakentuivat
erityisten teemojen, lajityyppien, maiden tai alueiden mukaan.


title: Clermont-Ferrandin lyhytelokuvajuhlat

text:
Vuonna 1986 järjestettiin ensimmäinen lyhytelokuvamarket. Tarkoituksena oli nostaa lyhytelokuvan asemaa kaupallisesti mielenkiintoisena tuotteena.
Marketista on muodostunut kohtauspaikka, jossa vierailevat eri maiden televisioyhtiöiden sisäänostajat, kansainväliset levittäjät ja kansallisten elokuvasäätiöiden ja instituuttien levitystoiminnasta vastaavat ihmiset.
Marketin yhteydessä on mahdollista katsoa videoruuduilta kaikki festivaalille lähetetyt elokuvat, vaikka niitä ei olisikaan valittu kilpailusarjoihin.


title: Clermont-Ferrandin lyhytelokuvajuhlat

text: Kansainvälinen kilpailu järjestettiin ensimmäisen kerran vuonna 1988.


title: Clermont-Ferrandin lyhytelokuvajuhlat

text:
Digitekniikan kehitys teki tarpeelliseksi avata festivaali myös videolle tuotetuille elokuville. Ensimmäinen Digital-kilpailusarja järjestettiin vuonna 2002 ja vuodesta 2004 kilpailusarjan nimi on ollut Lab.
Nykyisin kaikissa kilpailusarjoissa on mahdollista nähdä sekä ammattimaisesti videolle, että filmille kuvattuja elokuvia. Kansainvälisen kilpailun keskittyessä perinteiseen elokuvakerrontaan, Lab-sarjassa voi nähdä kokeellisempaa elokuvaa.


title: Piet Hamberg

text: Piet Hamberg (s. 22. tammikuuta 1954 Winschoten) on hollantilainen jalkapallovalmentaja ja entinen jalkapalloilija.


title: Piet Hamberg

text: Pelaajaurallaan Hamberg pelasi keskikentällä ja edusti pääosin kotimaansa seuroja NEC Nijmegenia, Wageningenia, Utrechtia ja Ajaxia. Hän kävi pelaamassa hetken aikaa myös sveitsissä Servettem joukkueessa. Hamberg joutui kuitenkin lopettamaan pelaajauransa 28-vuotiaana pitkään vaivanneen akillesjänne vamman vuoksi.Hamberg aloitti valmentamisen 1990-luvun lopulla Saudi-Arabiassa toimiessaan Saudi-Arabian alle 20-vuotiaiden maajoukkueen päävalmentajana. Sitä ennen hän toimi vuodesta 1997 Grasshopperissa eri tehtävissä, kuten teknisenä johtajana. Myöhemmin Hamberg toimi kakkosjoukkueen apuvalmentajana. Sittemmin hän on valmentanut Libyassa ja arabiemiirikunnissa.


title: Piet Hamberg

text: Vuonna 2006 Hamberg toimi kaksikuukautta Otto Pfisterin apuvalmentajana Togon maajoukkueessa. Molemmat jättivät tehtävänsä kesken kuullessaan ettei pelaajille maksettu lupaamia rahallisia palkkioita MM-kisoihin pääsystä. Kisojen alkaessa Pfister palasi takaisin Togon päävalmentajaksi, mutta Hamberg ei tehnyt samoin kertoen olevansa sanansa pitävä. Hän palasi lopulta takaisin Sveitsiin Grasshopperin kakkosjoukkueen apuvalmentajaksi. Myöhemmin Hamberg jätti seuran huhtikuussa 2007 ja siirtyi Liverpoolin jalkapalloakatemian tekniseksi johtajaksi kesäkuussa 2007. Hän johdatti muun muassa alle 18-vuotiaiden joukkueen nuorten cupin voittoon. Siitä huolimatta Liverpool ilmoitti 11. toukokuuta 2008 erottaneensa hollantilaisvalmentajan tehtävistään.


title: Piet Hamberg

text: Joulukuussa 2009 Hamberg nimitettiin tunisialaisen ES Sahelin päävalmentajaksi. Pesti jäi kuitenkin lyhyeksi, sillä Hamberg sai potkut huhtikuun puolivälissä 2010 Étoilen hävittyä Club Africainille 3–0.


title: Homelin lentoasema

text: Homelin lentoasema eli Gomelin lentoasema on Valko-Venäjän toiseksi suurimman kaupungin Homelin (Gomel) kaupungin koillispuolella Homelin piirissä sijaitseva lentoasema. Kaupungin pohjoispuolelta sijaisevalle lentoasemalle on keskustasta noin kahdeksan kilometrin matka.


title: Homelin lentoasema

text: Asemalta lennettiin 22.2.2011 saakka niin kansallisia, kuin kansainvälisiä lentoja, muun muassa lomalentoja. Lentoasema toimi valkovenäläisen lentoyhtiö Gomelavian kotikenttänä. 22.2.2011 Gomelavian lennot kuitenkin loppuivat joksikin aikaa.


title: Homelin lentoasema

text: Liikenne on sittemmin käynnistynyt uudelleen. Nykyään Valko-Venäjän kansallinen lentoyhtiö Belavia liikennöi kentältä ainakin kesäisin Venäjän Kaliningradiin. Esimerkiksi vuonna 2013 tätä reittiä liikennöitiin aikataulun mukaan kesäkuun alusta lokakuun loppupuolelle kahdesti viikossa Bombardier CRJ-koneilla.


title: Strathcona County

text: Strathcona County on 85 521 asukkaan (2008) kunta Kanadassa, Albertan provinssissa. Kunta sijaitsee Edmontonin kaupungin itäpuolella ja kuuluu sen metropolialueeseen. Kunnan suurin taajama on Sherwood Park jossa asuu yli puolet kunnan väestöstä, 59 409 asukasta (2008).


title: Strathcona County

text: Alueen maasto muotoutui viimeisen jääkauden vetäydyttyä noin 12 000 vuotta sitten, jätti jälkeensa Beaver Hills-kukkulat, lukuisia järviä, lampia ja jokia.


title: Strathcona County

text: Dunneza intiaanien tiedetään muuttaneen alueelle 1700-luvun alkupuolella. Pian tämän alueelle saapuivat myös cree intiaanit etsiessään parempia turkisten metsästysmaita. Vuonna 1795 kaksi kilpailevaan turkiskauppa yhtiötä perustivat tukikohtansa alueelle, ensimmäisenä "Fort Augustus" kauppa-aseman rakensi North West Company ja vain muutamaa kuukautta myöhemmin valmistui Hudson's Bay Companyn "Edmonton House". Vuonna 1821 yhtiöiden yhdistyttyä toiminnot keskitettiin ja uudeksi nimeksi valittiin Fort Edmonton. Alueen asukasluku kasvoi voimakkaasti 1800-luvun loppupuolelta 1900-luvun alkupuolelle siirtolaisten saapuessa Kanadan itäosista ja Yhdysvalloista.


title: Strathcona County

text: Kunnassa ei ole kaupunkeja ja suurin taajama Sherwood Park päätti säilyttää pikkukaupungin (hamlet) aseman palvellakseen paremmin taajaman ja maaseudun tarpeita.


title: Pohjois-Amerikan lumipyry 2009

text: Pohjois-Amerikan lumipyry oli vuoden 2009 joulukuussa Meksikonlahden ohi kulkenut suuri lumipyry, jonka yhteydessä lunta tuli useisiin Yhdysvaltojen osavaltioihin runsaasti, jopa 30–41 senttimetriä.


title: Pohjois-Amerikan lumipyry 2009

text: Meteorologit havaitsivat 16. joulukuuta 2009, että Meksikonlahdella oli muodostumassa voimakas matalapaine. Teksasissa satoi ennätysmääriä, ja sateen arvioitiin voimistuvan liikkuessaan Georgian ja Floridan yli pohjoisemmaksi. Sunnuntai-iltapäivänä 20. joulukuuta matalapaine ohitti Virginian ja siirtyi Washington D.C.:n metropolialueelle.


title: Pohjois-Amerikan lumipyry 2009

text: Lumipyryssä oli sunnuntai-iltapäivään mennessä kuollut ainakin viisi ihmistä. Lisäksi kymmenet tuhannet olivat ilman sähköä. Lumipyrystä ennustettiin pahinta sitten vuoden 1885, jolloin säätilastointi aloitettiin. BBC mainitsi että pyrystä odotettiin mahdollisesti vuosikymmenen rajuinta.


title: Pohjois-Amerikan lumipyry 2009

text: Lunta kertyi yli 50 cm kymmenen osavaltion jossakin osassa. Päivittäisen, joulukuun tai yhden sadetapahtuman lumenkertymäennätyksiä rikottiin monilla paikkakunnilla. Yhden päivän kertymän joulukuun ennätys syntyi Washingtonin, Baltimoren, Philadelphian, Providencen ja Bostonin havaintoasemilla. Long Islandin Uptonissa tuli 66 cm lunta, mikä on suurin siellä koskaan yhdestä matalapaineesta kertynyt lumimäärä.


title: Pohjois-Amerikan lumipyry 2009

text: Nämä lukemat ovat poikkeuksellisia tuossa osassa Yhdysvaltoja. Tammikuussa 1997 Montaguessa satoi 77 tuumaa (154 cm) lunta vuorokaudessa. Samassa paikassa kertyi vuoden 2002 alussa 127 tuumaa (320 cm) lunta viikon aikana.


title: Antti Holma (näyttelijä)

text: Antti Olavi Matias Holma (s. 6. joulukuuta 1982 Helsinki) on suomalainen näyttelijä, käsikirjoittaja ja kirjailija.


title: Antti Holma (näyttelijä)

text: Holma syntyi Helsingissä ja kasvoi Sonkajärvellä. Holma kävi Kallion ilmaisutaidon lukion, jonka jälkeen hän haki opiskelemaan Teatterikorkeakouluun. Hän valmistui teatteritaiteen maisteriksi vuonna 2008.


title: Antti Holma (näyttelijä)

text: Teatterissa Holma on näytellyt Teatteri Takomossa ja Suomen Kansallisteatterissa. Hänet palkittiin vuoden näyttelijätulokkaana vuoden 2010 Thalia-gaalassa. Loppuvuonna 2014 hän oli näyttelijänä viihdeohjelma "Putouksen" kuudennella tuotantokaudella. Vuonna 2015 hän on juontanut ohjelmia "Kingi" sekä "Antti Holma Show".


title: Antti Holma (näyttelijä)

text: Teatteriin hän on kirjoittanut myös itse esittämiään monologi- ja laulutuotantoja, joista "Rakastaja" (2012) käsitteli rakkauden etsimistä ja "Johtaja" (2012) valtaa. "Rakastaja" on esitetty myös kuunnelmana Radioteatterissa.


title: Antti Holma (näyttelijä)

text: Holman esikoisromaani "Järjestäjä" ilmestyi syksyllä 2014, ja sen on kerrottu liittyvän "Rakastajan" ja "Johtajan" kanssa samaan trilogiaan. Romaani sai erikoismaininnan Helsingin Sanomien kirjallisuuspalkintoraadilta.


title: Antti Holma (näyttelijä)

text: Holma on puhunut avoimesti homoseksuaalisuudestaan. Hän avioitui harpisti Emmanuel Ceyssonin kanssa syksyllä 2018 ja he asuvat Lontoossa, jonne Holma muutti vuonna 2016. Hänellä diagnosoitiin alkuvuodesta 2017 melanooma. Holma esittää tammikuussa 2018 ensi-iltaan tulleessa Cheek-elokuvassa "Veljeni vartija" Cheekia ja hänen kaksoisveljeään.


title: Antti Holma (näyttelijä)

text: Holmalla on myös oma YouTube-kanava.


title: Pölynimurikauppiaat

text: Pölynimurikauppiaat on John Websterin dokumenttielokuva vuodelta 1993. Se on dokumentti pölynimureiden ovelta-ovelle myyjistä lama-Suomessa. Kamera seuraa mukana kun myyjät käyvät kauppaamassa pölynimureita 18 eri perheen luona.


title: Pölynimurikauppiaat

text: Dokumentin kolmesta päähenkilöistä Kimmo on työtön autonasentaja, joka hakeutuu myyjäksi paremman työn puutteessa. Kristiina on kunnianhimoinen huippumyyjä, jonka saavutukset palkitaan yrityksen Kultamerkillä. Heimo on puhelias pikkukylien kiertäjä Pohjois-Karjalassa.


title: Raimondas Žutautas

text: Raimondas Žutautas (s. 4. syyskuuta 1972) on liettualainen jalkapallovalmentaja ja entinen puolustava keskikenttäpelaaja.


title: Raimondas Žutautas

text: Žutautas aloitti peliuransa Neuvostoliiton romahdettua Liettuan pääsarjassa ROMAR Mažeikiaissa. Hän voitti seuran kanssa maan mestaruuden 1994. Mestaruuskauden jälkeen Žutautas siirtyi FK Banga Gargždaihin ja pelasi tämän jälkeen Liettuassa vielä kahdessa muussa seurassa, kunnes suuntasi Venäjän kentille FK Alania Vladikavkaziin 1996. Debyyttikaudellaan hän pääsi juhlimaan seuran paidassa mestaruushopeaa.


title: Raimondas Žutautas

text: Kolmen Alaniassa vietetyn kauden jälkeen Žutautas siirtyi Israelin pääsarjaan Maccabi Haifaan. Hän edusti seuraa neljä kautta ja juhli maan mestaruutta kahdesti. Vuonna 2003 hän siirtyi Panathinaikosiin, jossa pelasi kaksi kautta onnistumatta murtautumaan avauskokoonpanoon. Hän lopetti uransa Panathinaikosissa 2005.


title: Raimondas Žutautas

text: Liettuan maajoukkueessa Žutautas esiintyi vuosina 1995–2004 kaikkiaan 40 A-maaottelussa. Helmikuussa 2010 Žutautas nimettiin Liettuan maajoukkueen uudeksi päävalmentajaksi. 37-vuotiaana hänestä tuli Liettuan nuorin maajoukkueen päävalmentaja. Hänen johdollaan maa lähtee EM2012-karsintoihin, joissa se pelaa samassa lohkossa Espanjan, Tšekin, Skotlannin ja Liechtensteinin kanssa. Liettuan karsinnat eivät kuitenkaan sujuneet järin hyvin ja se voitti vain yhden karsintaottelun. Žutautas erosi tehtävästään karsintojen päätyttyä lokakuussa 2011.


title: Senfi

text: Senfi on senegalilaisen Ismaila "Ismo" Sanén ja suomalaisen Outi Sanén suomalais- ja senegalilaiskulttuureja yhdistelevä yhtye, Ismaila soittaa djembeillä, lyömäsoittimilla sekä laulaa, Outi soittaa kanteleilla, lyömäsoittimilla sekä laulaa.


title: Senfi

text: Senfi sai alkunsa, kun muusikot Ismaila ja Outi tapasivat Piirpauke-yhtyeessä vuonna 1999.


title: Senfi

text: Senfi teki Pikku Kakkoselle ensimmäisen kokonaan monikulttuurisen lastenohjelman "Amin kanssa", joka kuvattiin vuonna 2001 ja on lähetetty kahteen otteeseen vuosina 2002 ja 2006, sarjasta tehtiin 12 osaa.


title: Senfi

text: Senfi on suunnitellut ja toiminut pääkouluttajana useissa monikulttuurisissa koulutuskokonaisuuksissa esimerkiksi 2004 - 2006 Opekon monikulttuurinen musiikkikoulutus musiikinopettajinne "Yhteinen sävel 1,2 ja 3" sekä Opekon monikulttuurinen koulutus "Elävä Afrikka" vuonna 2006. Ismaila Sané ideoi etnomusiikkifestivaalin Lempäälään nimeltä LempoFolk, jonka taiteellisina johtajina toimi Ismaila Sanén ohella Outi Sané ja Henna Leisiö.


title: Richard Seaman

text: Richard John Beattie ”Dick” Seaman (4. helmikuuta 1913 Chichester, Sussex, Englanti – 25. kesäkuuta 1939 Spa-Francorchamps, Belgia) oli brittiläinen kilpa-autoilija, joka ajoi toista maailmansotaa edeltäneissä Grand Prix -kilpailuissa. Hän kilpaili muun muassa Mercedes-Benz-tallissa vuosina 1937–1939 ja voitti muun muassa Saksan Grand Prix'n 1938.


title: Richard Seaman

text: Seaman oli osallisena Saksan Grand Prix'ssa 1937 sattuneeseen kolariin, jossa saksalainen Ernst von Delius sai surmansa.


title: Richard Seaman

text: Seaman joutui sairaalaan, kun hän ajoi sateella ajettussa Belgian Grand Prix'ssa vuonna 1939 Spa-Francorchampsin radalla päin puuta. Hän sai vakavia vammoja ja kuoli sairaalassa jonkin ajan kuluttua oltuaan 26-vuotias.


title: Athena-Fidus

text: Athena-Fidus on Ranskan ja Italian avaruusjärjestöjen yhteinen geostationaarisen kiertoradan tietoliikennesatelliitti, joka laukaistaan 2010-luvulla.


title: Athena-Fidus

text:
CNES ja Thales Alenia Space-yhtiö solmivat satelliitin toteutussopimuksen 9. helmikuuta 2010. Satelliitin toteutus maksaa 275 miljoonaa euroa. Se laukaistaan Ariane 5 -raketilla tai Sojuz-raketilla Kourousta. Satelliitti toimii EHF/Ka-taajuuskaistoilla tuottaen kolmen gigabitin tiedonsiirtokapasiteetin. Se tulee palvelemaan Ranskan ja Italian siviiliturvallisuusorganisaatioita, satelliitissa on sekä italialainen että ranskalainen tietoliikennehyötykuorma. Satelliitin komentokeskus tulee Ranskaan. Järjestelmää varten rakennetaan 580 Athena-Fidus-maa-asemaa. Myös mobiileilta asemilta, mm. UAV-ilma-aluksilta, voidaan olla yhteydessä satelliittiin.
Satelliitti perustuu Spacebus B2-tietoliikennesatelliittiin ja painaa noin 3 000 kg.


title: Fernando Meligeni

text: Fernando Meligeni (s. 12. huhtikuuta 1971 Buenos Aires, Argentiina) on brasilialainen aktiiviuransa päättänyt tennispelaaja. Parhaimmillaan hän sijoittui ATP-maailmanlistalla sijalle 25 lokakuussa 1999. Davis Cupissa Meligeni edusti Brasiliaa 29 maaottelussa vuosina 1993–2002.


title: Fernando Meligeni

text: Ranskan avoimissa 1999 Meligeni voitti muun muassa Patrick Rafterin ja Àlex Corretjan ja selviytyi välieriin. Välierissä hän hävisi Andri Medvedjeville lukemin 5–7, 6–3, 4–6, 6–7(6). Uransa aikana hän voitti kolme ATP-turnausta kaksinpelissä ja seitsemän nelinpelissä.


title: Elna

text: Elna on pohjoismainen naisen etunimi. Se on syntynyt lyhentymänä kreikkalaisperäisestä nimestä Helena, joka tarkoittaa "loistavaa". Elnan nimipäivä on 10. helmikuuta. Väestörekisterikeskuksen nimipalvelun mukaan Elna-nimisiä on Suomessa ollut kirjoilla vuoden 2009 loppuun mennessä 5 533 naista ja alle 10 miestä.


title: CHARMM

text: CHARMM on lyhenne sanoista Chemistry at HARvard Macromolecular (suom: Makromolekyyli Mechanics. Charmm -ohjelmaa käytetään force fieldin etsintään molekyylien dynamiikassa (engl Molecular dynamics). Charmm -ohjelman julkaisivat Hardwardin yliopiston tutkijat, jotta molekyylien etsintä olisi helpompaa.


title: CHARMM

text: CHARMM -ohjelmaa käytetään hajautetun laskennan docking@home projektissa.


title: Johan Elias Strömborg

text: Johan Elias Strömborg (11. lokakuuta 1833 Petäjävesi – 28. joulukuuta 1900 Porvoo) oli suomalainen lyseon rehtori, professori ja J. L. Runebergin elämäkerran kirjoittaja.


title: Johan Elias Strömborg

text: Strömborgin vanhemmat olivat kappalainen ja myöhemmin kirkkoherra Karl Gustaf Strömborg ja Juliana Gustava Schogster. Hänen veljensä Gustaf Julius Strömborg (1830–1899) oli yksi ensimmäisiä suomalaisia silmälääkäreitä. Johan Elias Strömborg oli naimisissa 1858–1882 Selma Julia Elisabeth Dunckerin (k. 1882) kanssa.


title: Johan Elias Strömborg

text: Strömborg pääsi ylioppilaaksi 1852 ja valmistui filosofian kandidaatiksi ja maisteriksi 1857. Strömborg toimi Porvoon lukion luonnontieteen lehtorina 1857–1872 ja lukion rehtorina 1862–1872. Hän oli Porvoon ruotsalaisen lyseon lehtorina 1872–1900 ja rehtorina 1886–1896. Strömborg oli lisäksi 1863 Porvooseen perustetun yksityisen Privata svenska fruntimmersskolan i Borgå-tyttökoulun rehtorina 1878–1900. Strömborg oli myös Porvoon kaupungin kansakouluntarkastajana 1871–1893 ja hän perusti Porvooseen ruotsalaisen kansanopiston. Porvoon kaupunginvaltuuston puheenjohtajana Strömborg oli 1883–1890. Hän sai professorin arvonimen 1896.


title: Johan Elias Strömborg

text: Strömborg muutti perheineen loppuvuodesta 1868 asumaan J. L. Runebergin ja Fredrika Runebergin naapuriin. Runebergien koti oli tullut liian suureksi lasten muutettua pois ja niinpä se remontoitiin kahdeksi eri asunnoksi joista toisen Strömborg sai. Strömborgista tuli 1880 perustetun Runebergin kotimuseon intendentti 1882 ja myöhemmin hänen tyttärensä Ida jatkoi tässä tehtävässä yli 50 vuoden ajan.


title: Johan Elias Strömborg

text: Strömborg kirjoitti 4-osaisen Runeberg-elämäkerran sekä Runebergin kotimuseota varten opaskirjan.


title: Johan Elias Strömborg

text: Strömborg sai Längmanin palkinnon 1899.


title: Ilytš

text: Ilytš (, ) on Petšoran sivujoki Komin tasavallassa Venäjällä. Sen pituus on 411 kilometriä, valuma-alueen laajuus 16 000 neliökilometriä ja keskimääräinen virtaus 47 kilometrin päässä joen suusta 177 kuutiometriä sekunnissa.


title: Ilytš

text: Ilytš saa alkunsa Uralin länsirinteiltä, virtaa ensin etelään ja alajuoksullaan Petšoran alangolla kohti länttä. Yläjuoksu on asumatonta, alajuoksulla on muutamia kyliä. Suurimmat sivujoet ovat Kogel ja Palju. Joen itäpuolella sijaitsee Petšora–Ilytšin luonnonpuisto.


title: Mariano Zabaleta

text: Mariano Zabaleta (s. 28. helmikuuta 1978 Tandil) on argentiinalainen tennispelaaja. Parhaimmillaan hän on sijoittunut ATP-maailmanlistalla sijalle 21 huhtikuussa 2000. Davis Cupissa Zabaleta edusti Argentiinaa neljässä maaottelussa vuosina 1999–2003.


title: Mariano Zabaleta

text: Yhdysvaltain avoimissa 2001 Zabaleta voitti muun muassa Sébastien Grosjeanin, Greg Rusedskin ja Xavier Malissen ja selviytyi puolivärieriin saakka. Puolivälierissä hän kuitenkin hävisi Marat Safinille suoraan kolmessa erässä. Hän selviytyi Ranskan avoimissa 2002 ja 2003 neljännelle kierrokselle. Hän on voittanut kolme ATP-kaksinpeliturnausta.


title: Frans Wilhelm Rothsten

text: Frans Wilhelm Rothsten (14. syyskuuta 1833 Pori – 19. heinäkuuta 1900 Turku) oli suomalainen filosofian maisteri joka toimi Suomalaisen Kirjallisuuden Seuran sihteerinä.


title: Frans Wilhelm Rothsten

text: Rothstenin vanhemmat olivat Porin puuseppien vanhin Abraham Rothsten ja Maria Sofia Hjulberg. Hän kävi Turun lukiota ja pääsi ylioppilaaksi 1851. Rothsten valmistui filosofian kandidaatiksi 1855 ja maisteriksi 1857.


title: Frans Wilhelm Rothsten

text: Rothsten toimi Suomalaisen Kirjallisuuden Seuran sihteerinä 1870–1900. Hän kuoli kesällä 1900 ollessaan matkalla Turussa


title: George Grey (hiihtäjä)

text: George Grey (s. 22. heinäkuuta 1979 Sidcup, Lontoo, Englanti) on kanadalainen entinen maastohiihtäjä.


title: George Grey (hiihtäjä)

text: Maastohiihdon maailmancupissa Grey kilpaili ensimmäisen kerran vuonna 2001. Paras maailmancupin sijoitus Greyllä on kolmas sija Whistlerin parisprintistä vapaalla hiihtotavalla, jossa hän hiihti yhdessä Alex Harveyn kanssa. Paras henkilökohtainen saavutus maailmancupissa hänellä on 16. sija Davosin 15 km:n perinteisen hiihtotavan kisasta joulukuulta 2008 ja Canmoren 15 km:n vapaan hiihtotavan kisasta joulukuulta 2005.


title: George Grey (hiihtäjä)

text: Grey sijoittui Vancouverin olympialaisissa 2010 yhdistelmäkilpailussa kahdeksanneksi. MM-kilpailuissa hän on ollut 4 × 10 kilometrin viestissä viides Liberecissä 2009 ja parisprintissä kuudes Oberstdorfissa 2005. Hän lopetti uransa vuonna 2011.


title: Kapina laivalla (vuoden 1935 elokuva)

text: Kapina laivalla ("Mutiny on the Bounty", Suomessa myös nimillä "Kapina laivassa" ja "Kapina kannella") on Frank Lloydin ohjaama yhdysvaltalainen seikkailuelokuva vuodelta 1935. Se perustuu James Norman Hallin romaaniin "Kapina laivassa", joka perustuu HMS Bountylla 1789 puhjenneeseen kapinaan. Pääosia esittivät Clark Gable ja Charles Laughton.


title: Kapina laivalla (vuoden 1935 elokuva)

text: "Kapina laivalla" voitti parhaan elokuvan Oscar-palkinnon ja oli ehdolla viidessä muussa kategoriassa. Gable, Laughton, ja Franchot Tone olivat kaikki ehdolla parhaasta miespääosasta. Se on toistaiseksi (Oscar-gaala 2009) ainut parhaan elokuvan Oscarin voittanut elokuva, joka ei voittanut muita Oscar-palkintoja.


title: Kapina laivalla (vuoden 1935 elokuva)

text:
"The New York Timesin" kriitikot valitsivat "Kapinan laivalla" vuonna 2004 yhdeksi kaikkien aikojen tuhannesta parhaasta elokuvasta maailmassa.
Kapteeni Bligh on julma ja säälimätön mies. Bountyn ollessa matkalla takaisin Englantiin, kapteenin julmuudet saavat sellaiset mittasuhteet, että perämies Christian järjestää kapinan. Bligh ja hänelle uskolliset upseerit jätetään ajelehtimaan pelastusveneessä. Christian johtaa laivan ja sen miehistön vaikeuksien kautta Tahitille.


title: Kapina laivalla (vuoden 1935 elokuva)

text: Voitetut Oscar-palkinnot:


title: Kapina laivalla (vuoden 1935 elokuva)

text: Oscar-ehdokkuudet


title: Mokšen pravda

text: Mokšen pravda (Мокшень правда, ”Mokšan totuus”) on Saranskissa Mordvan tasavallassa ilmestyvä mokšankielinen sanomalehti.


title: Mokšen pravda

text: Lehden historia alkaa Moskovassa vuonna 1921 perustetusta mordvalaisesta "Jakstere tešte" -lehdestä. Se ilmestyi lähes kolmen vuoden ajan mokšan ja ersän kielillä. Vuonna 1924 Penzassa alkoi ilmestyä ensimmäinen kokonaan mokšankielinen lehti "Od vele" (”Uusi kylä”). Vuonna 1932 se sai nimen "Mokšen pravda".


title: Mokšen pravda

text: Lehdellä on ollut huomattava merkitys mokšan kirjakielen ja mordvalaisen kirjallisuuden kehityksessä. Vuonna 1973 se ilmestyi kolmesti viikossa 8 000 kappaleen painoksena.


title: Mokšen pravda

text: Nykyään lehti ilmestyy tabloid-kokoisena ja 16-sivuisena kerran viikossa. Julkaisijoina toimivat Mordvan parlamentti, hallitus ja lehden toimitus. Levikki on noin 4 500 kappaletta.


title: Viisas Hans

text: Viisas Hans (, n. 1895 – n. 1916) oli hevonen, jonka väitettiin osaavan ratkaista matemaattisia ja muita älyä vaativia tehtäviä.


title: Viisas Hans

text: Psykologi Oskar Pfungst tutki Viisaan Hansin vuonna 1907 ja osoitti, että se ei ratkaissut tehtäviä itse vaan tarkkaili läsnä olevien ihmisten reaktioita. Pfungst havaitsi, että hevonen reagoi vastaukset tietävän ihmiskouluttajansa ei-tahdonalaisiin elekielen merkkeihin. Kouluttaja itse ei tiennyt välittävänsä mitään vihjeitä.


title: Viisas Hans

text: Pfungstin tutkimuksen kunniaksi ilmiötä kutsutaan "Viisas Hans -efektiksi", ja se on ollut tärkeässä osassa EE-ilmiön ja eläinten kognition myöhemmässä tutkimuksessa.


title: Viisas Hans

text: 1900-luvun alussa yleisö oli kiinnostunut eläinten älykkyydestä suurelta osalta Charles Darwinin tuolloin tuoreiden julkaisujen johdosta.